Агроботлар даври бошланмоқда! Роботлар, коботлар ва дронлар фермер зиммасидаги қайси юмушларни уддалай олади? (II қисм) • EastFruit\nБош саҳифа › Мева-сабзавот бизнеси › Муаллифлик блоглари › Агроботлар даври бошланмоқда! Роботлар, коботлар ва дронлар фермер зиммасидаги қайси юмушларни уддалай олади? (II қисм)\nМуаллиф: Катерина Зверева 21 Июн 22 20 Июн 22 010\nФермер-роботлар, агроботлар экинларни парваришлайди ва ҳосилни йиғиб олади. Улар юклаш, суғориш, ўғитлаш, экинни бегона ўтлардан тозалаш, маълумот тўплаш, дала харитасини тузиш, тупроқ таҳлили, атроф-муҳит мониторинги сингари инсон учун мураккаб ва зерикарли вазифаларни бажаради.\nМаълумки, мевали боғлар ҳосилини йиғиб олиш минглаб мавсумий ишчилар меҳнатини талаб этади. Мева йиғим-терими – бу кам ҳақ тўланадиган, мавсумий, такрорий характерга эга иш бўлиб, карьера учун фойдали жиҳатлари йўқ ҳисоби. Ҳозирги кундаги мавжуд теримчиларнинг ёши ҳам ўтиб бормоқда, ёш авлод эса барқарор ва юқори маош тўланадиган иш излаб шаҳар жойларга кўчиб кетмоқда. Айни пайтда ишчиларга тўланадиган меҳнат ҳақи фермерларнинг харажатларида 40% дан 60% гачани ташкил этяпти. Роботлар эса бошқа масала, улар чарчоқ нималигини билмайди, 24 соат ишлайди, ҳеч қандай қулайликларга эҳтиёж сезмайди, таътилга чиқмайди ва энг муҳими, йилдан-йилга арзонлашиб, такомиллашиб бормоқда.\nОлма, нок ва бошқа мевалар йиғим-терими учун қуйидаги агроботлар, коботлар ва ўзиюрар ақлли тизимлар қўлланади: Теvel Аеrobotics Теchnologies деб номланган мева терувчи дронлар, Eve, Маrs, FFRobotics роботлари, қулупнай ҳосилини йиғувчи роботлар – Rubion, Soil Bot, Аgrobot, малина ва тарвуз ҳосилини йиғувчи роботлар – Fieldwork Robotics, сарсабил ҳосилини йиғувчи роботлар – Sparter, Virginia Tech, помидор ҳосилини йиғувчи роботлар – GRоW ва салат ҳосилини йиғувчи робот – Vegebot.\nҲосил йиғиш, кесиш ва саралаш учун роботлар\nБоғдорчилик ва мева-сабзавотчилик учун мўлжалланган роботлар баргларни эҳтиёткорлик билан кесиш, мева-сабзавотлар ҳосилини йиғиш, сабзавот ва меваларни сифати бўйича таҳлил қилиш ва саралаш имконини беради. Бундай ақлли ёрдамчилар, одатда, боғдорчилик юмушларининг кенг доирасини бажариш учун махсус «қўллар» билан жиҳозланган. Масалан, доктор Мартин Столен бошчилигидаги Плимут университети қошида ташкил этилган Адаптив робототехника лабораторияси (SAR) боғдорчиликда селектив йиғим-терим учун “роботлаштирилган юмшоқ қўл технологияси”ни ишлаб чиқмоқда. Робот-манипуляторнинг қисмлари реал вақт режимида қаттиқлик даражасини ўзгартириши мумкин, мева томон ҳаракатнинг тез босқичларида зарбага дош бериш учун юмшаб, кейин эса аксинча, яқинлашиш ва қўлга олиш босқичида аниқликни таъминлаш учун бу ҳолатини ўзгартиради.\nДоктор Столен, шунингдек, China Robot Harvest лойиҳаси доирасида малина ва помидор ҳосилининг автоном ва селектив йиғим-терими билан ҳам шуғулланади. У мазкур технологияни «Корнуоллдаги карам ҳосилини автоматлаштирилган тарзда йиғиш» лойиҳаси доирасида гулкарамда қўллашни ўрганмоқда. Корнуолл Кенгаши билан биргаликда Европа минтақавий тараққиёт жамғармаси томонидан қисман молиялаштирилган ушбу лойиҳа Аgri-Теch Cоrnwall компаниясига тегишли уч йиллик ташаббуснинг бир қисмидир.\nШуни қайд этиш жоизки, кўпчилик теримчи-роботлар прототиплари юқори бошланғич инвестицион харажатлар талаб этади ва узоқ муддатдан сўнггина ўзини оқлайди. Ушбу роботларнинг бир нечтаси прототип босқичидан ўтиб, сотувга чиқди. Роботларни оммавий ишлаб чиқариш харажатларини камайтириш орқали фермернинг эҳтиёжларига қараб фойдаланишни кенгайтириш мумкин.\nСиз теримчи-роботларнинг кўплаб турлари ҳақидаги видеороликларни кўришингиз мумкин. Бироқ, бугунги кунда улар сотувда кўп эмас. End of Arm Tooling (EoAT) теримчи-роботлари ҳосил турига қараб фарқланади. Масалан, қалампирнинг силлиқ, мумсимон юзаси сўрғич клапанлар учун жуда мос келади. Помидор эса қалампирдан кўра нозикроқ, шунинг учун роботлар мевани узиб олиш учун тортаётганда бураладиган юмшоқ бармоқли «қўл»дан фойдаланади. Қулупнай янада нозик, шунинг учун унинг ҳосилини йиғиб олиш алоҳида эҳтиёткорликни талаб этади. Мисол учун, бир теримчи-робот мевага шикаст етказмаслик учун пояни кесувчи пичоқдан фойдаланади.\nРоботнинг кўриш қобилияти сунъий интеллект ёрдамида меванинг пишиб етилганлигини аниқлайди ва уни узиб олиш учун манипуляторнинг ҳаракат траекториясини режалаштиради. Баъзи теримчи-роботлар ғилдирак асосида ҳаракатланадиган айланма «қўл» билан жиҳозланган. Бошқалари эса ҳарбий машина сингари занжир тасмани ишлатади.\nҲосил йиғим-теримига мўлжалланган баъзи роботлар иккита ҳаво дронлари билан жиҳозланган. Дронлар электр энергиясини таъминловчи ғилдиракли аравага бириктирилган. Дронлар арава ёнида учиб, компьютернинг кўрув қобилиятидан фойдаланган ҳолда пишиб етилган меваларни топади ва уларни ушловчи механизмлар билан узиб олади. Ҳосил йиғиб олингандан сўнг дрон ҳосилни аравадаги саватга жўнатади. Арава йўлак бўйлаб пастга томон ҳаракатланади, аравага боғланган дронлар эса заруратга қараб ҳаракатланишда давом этади.\nЙиғим-терим тизимлари ва маълумотлар таҳлили мевани идентификациялаш ва унинг пишиб етилиш босқичини, йиғим-теримга тайёрлигини аниқлаш, териб олиш учун маҳсулот сифатини билиш, меваларни яхшилаб саралаш имконини беради. Сунъий интеллект роботга экиннинг ҳаётий циклини янада самарали назорат қилиш имконини беради.\nБегона ўтлардан тозаловчи роботлар\nТижорий деҳқончиликда бегона ўтлардан тозаловчи баъзи роботлар гербицидларнинг микродозаларидан фойдаланади. Робот автоном равишда қаторлар бўйлаб ҳаракатланади. Ёввойи ўтларни экинлардан ажратиш учун компьютернинг кўрув қобилиятидан фойдаланади. Ёввойи ўт аниқланганда робот механизмлари ишга тушади. Оз миқдордаги пестицид тўғридан-тўғри бегона ўтларга сепилади. Шу тариқа кимёвий моддалар кам қўлланади. Яна бир ёндашув бегона ўтларни йўқ қилиш учун лазерлардан фойдаланишдир. Бу усулда кимёвий моддалар қўлланмайди ва у органик маҳсулот сифатида сертификатланган бўлади. Масалан, Швейцариянинг «ecoRobotix»и – кўчатлар ва бегона ўтларни автоматик равишда буташ учун мўлжалланган робот. У бегона ўтларни аниқлаш учун мўлжалланган компьютер кўрув тизими билан жиҳозланган. Мўлжал олиш GPS ва сенсорли датчиклар ёрдамида амалга оширилади. Мазкур робот кунига 3 гектарга яқин экинга ишлов бермоқда. Зарурат бўлса, бегона ўтларга кичик дозада гербицид пуркайди. Ушбу ёндашув қўлланадиган кимёвий моддалар миқдорини 2-3 баробар камайтиради.\nЭкинни бегона ўтлардан тозаловчи айрим роботлар энергия учун қуёш панеллари билан жиҳозланган, бошқалари эса батареялар ёки дизель ёқилғисида ишлайди.\nАIGRO UP автоном Голландия роботи ҳам бегона ўтларни ўриш ва тозалаш каби вазифаларни бажара олади. У енгил, аммо қувватланиш цикли оралиғида 10 соатгача ишлайдиган даражада кучлидир.\nБоғдорчиликдаги ўзиюрар техникалар бозорининг йирик иштирокчиларидан бири бу АGROBOT ҳисобланади. Жумладан, мева-сабзавот бизнеси учун мўлжалланган Аgrobot E -Series – қулупнай ҳосилини терувчи роботларнинг инновацион авлоди. Ушбу машиналар ҳар қандай плантацияда қаторлараро автоном равишда ишлаш учун мўлжалланган.\nАGROBOT, шунингдек, зараркунандаларга қарши кураш учун Bug Vacuum деб номланган вакуум-роботларни ишлаб чиқаради. Ушбу робот дала бўйлаб мустақил ҳаракатланади, фермер уни бошланғич нуқтага олиб келиши ва «Автоматик режим»ни танлаши керак. Агар робот қатор чегарасида бўлса, қаторлар оралиғини навигация белгиси деб билади. Агатлар тугаши биланоқ, навигация назоратчиси бундан сўнг нима қилиш кераклигини, яъни, кейинги қаторга ўтиш керакми, орқага бурилиш зарурми ёки ишни тугатиш лозимми, шуни ҳал этади.\nBug Vacuum бутун кенглик бўйлаб бир хил ҳаво оқимини таъминловчи икки шамоллатгичли вакуум тизимига эга. Оптимал вакуум босимига шамоллатгичнинг баландлигини аниқ назорат қилиш орқали эришилади, бу эса ҳашаротлар аспирациясини максимал даражада оширади. Озиқ-овқат хавфсизлиги стандартларига мувофиқ, шамоллатгичнинг кириш қисми зангламайдиган пўлатдан ва озиқ-овқат силиконидан тайёрланган.\nШунингдек, NAIO-ТЕCHNOLOGIES мева-сабзавот етиштириш учун автоматлаштирилган ўзиюрар ускуналар ишлаб чиқарувчи (Франция) компания сифатида жаҳонга машҳур. Барча роботлар RTK GPS навигацияси билан ишлайди, бу эса фермерларга бегона ўтларни тозалашда аниқликка эришиш имконини беради. Жараённинг экологик тозалиги ва тупроққа эҳтиёткорлик билан муносабатда бўлиш NAIO-ТЕCHNOLOGIES роботлари ишининг муҳим жиҳатларидан биридир. Ушбу технологиялар қишлоқ хўжалиги ишчилари етишмовчилиги муаммосини бартараф этиб, оғир жисмоний юкламаларни камайтиради ва кимёвий гербицидлардан фойдаланишни чеклайди.\nБугунги кунда 200 дан ортиқ Nаiо роботлари бутун жаҳон бўйлаб бегона ўтларни тозалаш муаммоларини ҳал қилмоқда.\nКомпания қуйидаги роботларни ишлаб чиқаради: DINO номли сабзавот экинлари учун мўлжалланган автоном ўзиюрар робот. У RTK GPS ва бошқа датчиклар маълумотларини бирлаштирган тизим туфайли дала бўйлаб 2 см.гача аниқлик билан автоном ҳаракатланади. Dino экинлар қаторини топади ва асбобларни ўсимликларга яқин турган бегона ўтларни тозалаш учун имкон қадар мослаштиради.\nDINO салат, пиёз, сабзи, пастернак, карам, порей пиёзи, гулкарам, турли кўкатлар (саримсоқ, кашнич, ялпиз ва ҳоказо) каби экинлар билан ишлайди.\nКомпаниянинг яна бир ечими – ОZ қишлоқ хўжалигидаги мультифункционал ёрдамчи-робот, у кўп меҳнат талаб қиладиган ва мураккаб вазифалар, масалан, культивация, бегона ўтлардан тозалаш, жўяк очиш, экиш ишларида қўл келади.\nШунингдек, компаниянинг ўзиюрар роботи – ТЕD – узумзорлар учун мўлжалланган робот. Унинг афзалликлари – гербицидларсиз самарали ва аниқ тарзда бегона ўтларни механик тозалаш, тупроқ ва экинларни ҳимоя қилишдир. Кунига 8 соат ишлайди ва далада ишлаш учун турли хил асбоблар билан осонгина жиҳозланади.\nBoniRob, GREENBOT КUBOTA, LADYBIRD («ХОНҚИЗИ»), Husky UGV ва бошқа ақлли роботлар узумзор, резаворзор, боғлар ва сабзавот экинлари далаларида ишлаш учун мўлжалланган.\nРобототехника ривожи селекциядаги янги технологиялар тараққиёти билан бирга одимлайди. Шу тариқа вақт ўтиши билан сабзавот ва меваларнинг ҳам кўп навлари роботлар ишига мослаштирилади. Яъни, робот ишлаб чиқарувчилар ва мева-сабзавотларнинг айрим турларини етиштирувчилар ўртасида ҳамкорлик юзага келади.\nавтоматлаштиришинновацияларКатерина ЗверевамеханизацияРоботларҳосил йиғим-терими


Питер Хюистра: "Биринчи голни жуда муҳим паллада урдик"\n"Локомотив" билан беллашувдан сўнг "Пахтакор" бош мураббийи матбуот анжуманида баҳс ҳақида фикрларини айтиб ўтди.\nЙўлдошев жуда яхши ўйинчи. Машғулотларда ишламоқда. Унинг асосий таркибда тушмагани кўпроқ танловга боғлиқ. Ҳозир Ҳожиакбар Алижонов майдонга тушмоқда. Иброҳимҳалилга ишонганимиз учун Акром Комилов ва Владимир Козакни бошқа жамоага беришга қарор қилдик.\nҲар бир мураббий ўз мамлакатидан нимадир янгилик олиб киришга интилади. Масалан, мен Йохан Кройф услубини ёқтираман. Секейра ҳам Жозе Моуриньодан ниманидир олишга ҳаракат қилган деб ўйлайман. Ҳар бир мураббий ишлаётган жамоасида ўз имзосини кўрсатишга уринади.


Кемеровода ёнғин: ҳаммаси қандай содир бўлди? (видео) » Ўзбекистон янгиликлари – Zamin.uz\nКемеровода ёнғин: ҳаммаси қандай содир бўлди? (видео)\nСўнгги кунларда энг кўп таҳлил қилинаётган мавзу 25 март куни Россиянинг Кемерово шаҳрида жойлашган «Зимняя вишня» савдо марказида юз берган йирик ёнғин бўлиб турибди. Бу ҳақда Кун нашри маълум қилади.\nҲозиргача маълум қилинишича, камида 56 нафар одам қурбон бўлган, бедарак йўқолганларни қидириш ишлари олиб борилмоқда, 84 киши шифохонага ётқизилган. Қурбонлар ҳамда жароҳатланганларнинг асосий қисми ёш болалар! Қурбонларнинг аксари газдан бўғилиб жон таслим қилган…\nМазкур йирик кўламдаги ёнғин сабаблари ўрганилмоқда. Дастлабки тахминларга кўра, ўт қўйилган бўлиши мумкин. Ёнғин ўчоғи бўлган батут хонасига ўрнатилган камералар мазкур ҳолатни тасвирга олиб улгурган. Ҳаммаси қандай бўлган эди? Дам олиш учун келган ўспирин йигитлардан бири зажигалкада олов чиқарган. Бир зумда олов алангага айланиб, атрофни қоп-қора тутун қоплаган. Ҳолатни қуйидаги видеода кўриш мумкин.\nБош саҳифа » Дунё » Кемеровода ёнғин: ҳаммаси қандай содир бўлди? (видео)\n00:24 Бастрикин: “Зимняя вишня”даги ходимлар болаларни ёнғин вақтида ташлаб қочишган\n22:45 Кемеровода йирик ёнғин. 4 бола ҳалок бўлди, 17 киши бедарак йўқолди (видео)\n14:02 Мактабда ёнғин содир бўлди, 25 нафар ўқувчи ҳалок бўлди\n19:45 Лондондаги йирик ёнғин сабаб олти киши ҳалок бўлди\n00:06 Дубайнинг сунъий пальма оролида йирик ёнғин


Буюк Ипак йўлидаги мўъжиза\nМалайзияда нашр этиладиган “Top 10 of Asia” журналида «Ўзбекистон — Буюк Ипак йўлидаги мўъжиза» сарлавҳали мақола эълон қилинди.\nУнда Ўзбекистон қадимдан минтақанинг маданият марказларидан бири эканлиги алоҳида таъкидланади. Ушбу муқаддас диёр Имом Бухорий, Аҳмад Фарғоний, Маҳмуд Кошғарий ҳамда Абу Али ибн Сино сингари жаҳонга машҳур ўрта аср олим ҳамда мутафаккирларининг ватани ҳисобланиши журналхонлар эътиборига ҳавола этилган.\n“Ўзбекистон ўрта асрлар Шарқ ва ўарб цивилизацияларини бирлаштиргани ҳолда, дунё тараққиёт ўчоқлари, динлари, маданий анъаналаридан маънавий озиқланди ҳамда шаклланиб борди, — дея ёзилади журналда. — Бугунги кунда ана шу замин Самарқанд, Бухоро ва Хива сингари ЮНЕСКОнинг Бутунжаҳон маданий мероси рўйхатидан жой олган афсонавий тарихий шаҳарлари билан дунёдаги энг жозибадор ва ажойиб сайёҳлик масканларидан бири саналади”.\nШунингдек, Малайзия нашри мамлакатимизнинг мустақиллик йилларидаги муваффақиятлари ҳақида ҳам ўз ўқувчиларига атрофлича маълумот берган. Мақолада юртимиз барча соҳада, шу жумладан, сайёҳлик саноатини замон талаблари асосида ривожлантириш бўйича салмоқли ютуқларни қўлга киритгани алоҳида таъкидланган.\n“Буюк Ипак йўли чорраҳасида жойлашган бугунги Ўзбекистон замонавий ҳаво йўллари, тезюрар поездлар, ривожланган автомобиллар тармоғи ҳамда меҳмонхоналар комплексига эга. Мамлакатга ҳар йили дунёнинг турли нуқталаридан 2 миллион нафардан зиёд сайёҳ келади. Республика ҳукумати томонидан иқтисодиётнинг мазкур тармоғига қаратилган юксак эътибор натижасида яқин йиллар ичида хорижлик туристларнинг сони янада ошиши кутилмоқда”, дея қайд этилади “Top 10 of Asia” журналида.\nМазкур рукндаги бошқа мақолалар: « Бетакрор нақшлар жилоси\tЭътибор, ғамхўрлик, эътироф »


Жамоатчилик назорати: Депутатларимиз “Савай — Хонобод” темир йўл участкаси қурилиш лойиҳаси билан танишишди | "Адолат" СДП\nЖамоатчилик назорати: Депутатларимиз “Савай — Хонобод” темир йўл участкаси қурилиш лойиҳаси билан танишишди\nФарғона водийсида темир йўл хизматини янада яхшилаш мақсадида “Савай — Хонобод” темир йўл участкасини модернизация қилиш ва йўловчи поездлар ҳаракатини ташкил этиш бўйича лойиҳа амалга оширилмоқда. Ўзбекистон “Адолат” СДП Андижон вилояти кенгаши фаоллари пўлат йўлларда юриб, темирйўлчилар ҳаёти билан танишдилар.\nБунёдкорлик ишлари 2019 йилнинг декабръ ойида бошланганди. 150 нафардан ортиқ қурувчилар бу ҳаракатнинг фаол иштирокчиси бўлди. 2-кўприк қуриш отряди жамоаси томонидан қисқа вақт ичида 1 та кўприк, 5 та плитали бетон труба ва 35 та кичик сув ўтказгич иншоотлари бунёд этилди. Мавжуд темир йўллар таъмирланиб, 10.8 километр масофада янги пўлат излар ётқизилди. Шунингдек, 4 та қўриқланадиган ва 1 та қўриқланмайдиган темир йўл кесишмалари барпо этилди. Қурилиш-монтаж жараёнлари Савай бектидан Хонободгача бўлган оралиқда, бир вақтнинг ўзида ҳар икки томонда олиб борилди.\nСавайда янги замонавий вокзал биноси ҳам қад ростламоқда. ”Қўқонминтақавийтаъмирлашузели” Қўқон таъмирлаш участкаси қурувчилари айни вақтда пардозлаш ишларини амалга оширмоқдалар. Бош муҳандис Сайдулло Собировнинг таъкидлашича, йўловчилар учун ўндан орти турдаги сервис хизмати кўрсатилади. Кутиш залини безатишга алоҳида эътибор қаратиляпти. Дилмурод Мадаминов ва Носирали Жумавалиев каби ўз ишининг усталари бу борада ҳамкасбларига ўрнак бўляптилар.\nҲудди шу каби Жанубий Андижон, Гуручмозор ва Хонобод вокзаллари ҳам бунёд этиляпти. Бу тизимда амалга оширилаётган ислоҳотлар самарасидир.\n- Бу йил лойиҳа ҳаётга тадбиқ этилиб, замонавий поездлар ҳаракати йўлга қўйилади. Аввалига юк поездлари қатонви бошланади. Йўловчилар ҳам Хонободга атиги 30 минутда етиб борадилар,- дейди Савай темир йўл бекати бошлиғи Миролим Мўминов,- Дастлаб кунига бир маҳал йўловчи поезд қатнови кўзда тутилмоқда. Кейинчалик Қўқон шаҳри билан боғланиш ҳам режалаштирилган. Ҳар ойда ўртача 1200 тонна юк ташилади.\nЯнги лойиҳа ҳисобига 35 та янги иш ўрни яратилди. Асосан шу ҳудудда яшовчи коллеж битирувчилари ишга олинаётганидан ота-оналар хурсанд.\nАйни вақтда поездлар қўшни Қирғизистон республикаси орқали ҳаракатланаётган бўлса, ушбу лойиҳанинг қуриб битказилиши йўл учун кетадиган вақт, ёнилғи ва бошқа харажатларни тежашга замин яратади. Энг муҳими, хавфсизлик кафолатланади. Тадбиркорларнинг юкларини кўрсатилган манзилга етказиб беришда тўланадиган йўл божлари кескин камаяди. Юртимизда туризимни ривожлантириш, сайёҳлар оқимининг янада ошишига эришилади.\nМазкур темир йўлнинг иккинчи босқичи электрлаштиришга қаратилган. Бу йўналиш орқали электропоездлар қатновини амалга ошириш билан йўловчиларга янада қулайлик яратилади.


03:58 28 Январ 2021\n00:29 17.12.2020 Ҳавола олиш\nТОШКЕНТ, 16 дек — Sputnik, Николай Протопопов. Кўп километрли марш-бросоклар синовидан ўтган ишончлилик, ҳаракатчанлик ва ўта важоҳатли ўт очишлар - рус десантчилари 2С42 "Лотос" самоход(ўзиюрар) артиллерия қуролини қабул қилиб олишга тайёрланишмоқда. Машина қабул қилиш-топшириш синовларидан ўтди ва барча маълум қилинган тактик-техник характеристикаларни тасдиқлади. Ҳарбий десант қўшинлари учун аталган истиқболли ўзиюрар қурол ва бошқа янги ускуналар хусусиятлари борасида — РИА Новости материалида ўқинг.\n"Лотос" полигонда 400 километр масофани бузилишларсиз босиб ўтди ва 120 миллиметрли штат қуролдан 14 маротаба ўт очди. Кейинги босқич - йил якунига қадар бошланадиган дастлабки синовлар.\nЎзиюрар артиллерия қуроли илк маротаба 2017 йилда кенг оммага намойиш этилган, лойиҳага эса 2009-йилда туширилган. Конструкторлар десантчилар учун "Спрут-СДМ1" - танкларга қарши пушка негизида 152 миллиметрли "Зауралец" артиллерия мажмуасини яратишни режалаштиришган эди, аммо натижада, гарчи қудрат жиҳатдан бир оз қолишса-да, бироқ янада ҳаракатчан ва енгил машина яратилди.\nВақт ўтиб, "Лотос" 1970-йй охирида қуроллар сафига қабул қилинган ва ўзини яхши томонлама намойиш этган "Нона" артиллерия-миномётини ўрнини босади. Қурол учун база сифатида БМД-4М билан узеллар ва агрегатлар бўйича бирлаштирилган шассини олишди. Жанговар машинаси массаси 18 тоннадан ошмайди, 450 от кучи қувватига эга дизелли двигатель эса шосседа соатига 70 километргача тезликда ҳаракатланиши мумкин. Йўл босиш захираси — 500 километргача. Десантчиларнинг бошқа техникалари сингари, "Лотос" ҳам сузишни билади ва бир неча метргача чуқурликка эга сув тўсиқларини енга олади.\nИшлаб чиқувчилар экипаж хавфсизлигига, биринчи навбатда, ўта юқори аниқликдаги қуроллардан ҳимояланишга алоҳида эътибор қаратишган. Зирҳланиш даражаси енгиллаштирилган: корпуси йирик калиберли пулемётлар томонидан бериладиган ўт зарбалари ва осколкаларга чидамли. Аммо периметри бўйлаб лазер индикаторлари мавжуд бўлиб, улар рақибнинг танкка қарши қуролларни мўлжалга олиш тизимлари томонидан "Лотос"нинг нурланишини аниқлайди.\n"Нона" ўрнига "Лотос"\nОлдинги қурол билан таққосланганда "Лотос"нинг зарба бериш имкониятлари сезиларли кучайтирилган. Танк башняси - автоматлаштирилган жанговар бўлинмадан иборат. Қурол - масофадан бошқарилади. Мўлжалга олувчи (наводкачи) механик-ҳайдовчи билан бирга машинанинг олд қисмида жой олган, экипаж командири ва зарядловчи - танк башнясида.\nЯна бир хусусият - самолётдан фақат экипажнинг барча аъзолари билан биргаликда десант қилиб тушиш мумкин. "Нона"да эса ҳаводан тушишда фақатгина командир ва механик-ҳайдовчигагина машинада рухсат берилган эди.\n"Пушкани танлашда - Лотос" - конструкцияси ҳажми ва вазни бўйича қўниш учун мўлжалланган техникага мос бўлган БМД-4 базасида яратилганлигини эътиборга олган ҳолда танлашган эди, — дея тушунтиради РИА Новостига ҳарбий эксперт Алексей Леонков. — Агар массагабарит характеристикаларини ошириб юборса, Ил-76 ҳарбий-транспорт самолётлари ўз бортига етарлича самоход қурилмаларини ололмайди, жанговар операцияларда эса улар сони камида иккита бўлиши талаб этилади".\n"Лотос"нинг жанговар комплекти "Нона"никига қараганда икки баробар кўп — тахминан 55 марта ўт оча олади. Стволи ва дула тормози нисбатан узунлиги ҳисобига самарали отиш масофаси 13 километрга етади. Аммо ишлаб чиқарувчилар сўзларига кўра, махсус режалаштирувчи жанговар захира 20 километрга ҳам учиб боришга қодир.\nҚурол горизонтал текисликда 360 градусга тўғриланади. Бундан ташқари, вертикал бўйлаб пушка баландлиги бурчаклари - минус тўртдан плюс 80 градусгача. Яъни, ўзиюрар қурилма артиллерия пушкаси, гаубица ёхуд миномет сингари отишга қодир. Бундан ташқари, ҳаттоки машинада экипаж бўлмаган тақдирда ҳам ўт очиш тўлиқ автоматик режимда олиб борилиши кўзда тутилган. Ёрдамчи аслаҳа - масофавий бошқариладиган 7,62 миллиметрли пулемёт ускунадир.\n"Экипаж нишонлар тўғрисида маълумотни ердан олов зарбасини тўғирлаб борувчидан ёки дронлардан олади, - дейди эксперт. Душман мудофаа объектларини йўқ қилишга имкон берадиган ўзига хос разведка-ўт контури ҳосил бўлади. Бу жуда муҳим ва жангда катта устунлик беради. Айниқса, ўқ-дорилар чекланган вақтда душман орқа томонида ўтказиладиган операциялар давомида".\nТанклар ва "Спрутлар"\n"Лотос" — ҳарбий десант қўшинлари учун махсус ишлаб чиқилган ягона янгилик эмас. Яқин йилларда бу қўшинлар энг замонавий қурол-аслаҳалар билан таъминланади, хусусан, кўплаб намуналар жиддий "оғирлашган" ва янада кенгроқ зарба бериш имкониятларига эга бўлган.\nМисол учун, икки йилдан сўнг сузувчи танк "Спрут-СДМ1"нинг давлат синовлари якунланади: 125-миллиметрли артиллерия-ракета мажмуаси жанговар қудрат жиҳатдан асосий жанговар танклар саналмиш Т-80 ва Т-90дан қолишмайди, аммо ҳаракатчанлик бўйича енгил жанговар десант машиналарига яқинлаштирилган.\n"Спрут"лардан плацдармларда, душман орқа томонидан шиддатли рейдларни амалга оширишда, шунингдек, марш вақтида енгил зирҳланган колонналар мудофааси учун қудратли қўриқлаш воситаси сифатида фойдаланиш режалаштирилмоқда.\n"Эҳтимолий рақиб янги йўқ қилувчи воситалар билан қуролланмоқда, хусусан, мобил бўлинмаларга кўпроқ аҳамият берилмоқда, - деб қўшимча қилади Леонков. — НАТОнинг енгил зирҳланган техникасини бугунги кунда аксарият ҳолларда йирик калибрли автоматлаштирилган пушкалар билан бойитишмоқда. Шу боис, аввалги "броняда" жанговар вазифаларни бажариш биз учун нафақат ўта қиммат бўларди, балки бундай ҳаракатларни ўз жонига қасд қилишга қиёслаш мумкин".\nЭкспертлар фикрича, танклар "қанотли пиёдалар"нинг ўт очиш қудратини сезиларли оширади ва ҳар қандай можароларда жанговар вазифаларни янада самаралироқ ҳал этиш имконини яратади.


Мақолалар мазкур саъна бўйича сараланган: Понедельник, 21 Июль 2014\nПонедельник, 21 Июль 2014 14:32\nПонедельник, 21 Июль 2014 14:31\nДавлатимиз энг буюк неъмат — мустақилликни қўлга киритгач, у ҳаётимизнинг маъно-мазмуни ва тафаккуримизни тубдан ўзгартирди. Юртдошларимизда янгича яшаш ва меҳнат қилиш иштиёқи кучайдики, натижада Истиқлолнинг ҳар бир йилида ижтимоий-иқтисодий ҳаётимизнинг барча жабҳаларида улкан ютуқларни қўлга киритаяпмиз. Бу эса, ўз навбатида, жонажон Ўзбекистонимизнинг шон-шуҳратини дунё узра янада кенгроқ ёйиш, иқтисодий қудратини ошириш, одамларнинг ҳаёт даражасини юксалтиришга хизмат қилаётир. Президентимиз ташаббуси билан биз учун мутлақо янги тармоқ бўлган автомобилсозлик саноатига асос солингани эса том маънода халқимиз орзу-интилишларининг рўёби, таъбир жоиз бўлса, мустақилликнинг улкан мўъжизаси бўлди.\nПонедельник, 21 Июль 2014 14:25\nЎзбекистон Республикаси Давлат солиқ қўмитасининг Ҳайъат йиғилиши бўлиб ўтди.\nТошкентдаги Халқаро ҳамкорлик марказида 18 июль куни Ўзбекистон ва Япония ҳамкорлигини ривожлантириш истиқболларига бағишланган давра суҳбати бўлиб ўтди.\nПонедельник, 21 Июль 2014 14:23\nОлий хўжалик суди Раёсат йиғилиши\nЎзбекистон Республикаси Олий хўжалик судининг кенгайтирилган Раёсат йиғилиши бўлиб ўтди. Унда хўжалик судларининг 2014 йил биринчи ярмидаги фаолияти якунлари муҳокама қилинди.\nПонедельник, 21 Июль 2014 14:20\nЭътибор ва рағбат бор жойда инсон ўз олдига қатъий мақсадлар қўйиб, унга эришиш йўлида астойдил интилади, изланади. Сидқидилдан қилинган меҳнат эса бесамар кетмайди. Ҳаётнинг бу оддий ҳақиқати кўп бор исботини топган. Бунга мисоллар ҳам, далиллар ҳам етарли. Ўрни келганда, улардан бирини алоҳида тилга олиб ўтсак. Чунки у биз сўз юритмоқчи бўлган мавзуга бевосита дахлдор.\nПонедельник, 21 Июль 2014 14:19\nНоёб топилма сири\nЎтган йили Оҳангарон туманининг Овжазсой қишлоғида топилган улкан жонивор қолдиқларини қадимшунос олим ва мутахассислар жануб мамонтларига мансуб, деб тахмин қилишган эди.\nЎзбекистон Хотин-қизлар қўмитаси бошқарувининг йиғилиши бўлиб ўтди.\nПонедельник, 21 Июль 2014 14:17\nМаҳоратларини намойиш этишди\n7 — 18 июль кунлари Жанубий Кореянинг Кёнжу шаҳрида таэквондонинг WTF йўналиши бўйича “Корея оупен — 2014” халқаро турнири бўлиб ўтди.\nПонедельник, 21 Июль 2014 14:16\nЖаҳон чемпионатидаги ажойиб ғалаба\nАлмати шаҳрида яккакураш спорт турлари бўйича ўтказилган жаҳон чемпионатида йигирмадан зиёд давлатнинг уч минг нафарга яқин вакили миллий яккакураш спорт турларини намойиш этди.


«Янги Кройф», 4 муҳим вазифа ва ҳужумдаги йўқотишлар - Zamin.uz\n14:00 / 04.03.2021\n«Пахтакор» футбол клубининг янги бош мураббий Питер Ҳюистра иштирокида 4 март куни мавсумолди матбуот анжумани ташкил этилди.\nУнда нидерландиялик мутахассис журналистларни қизиқтирган кўплаб саволларга жавоб қайтарди.\nМавсум бошланишидан аввал ОАВ вакиллари билан учрашиш ва мулоқот қилиш ёқимли. Охирги тўрт йилда «Пахтакор»да ишлаяпман, клуб ва ўзбек футболини яхши биламан. Иш мен учун янги эмас, лекин чақирувни янги деб айтишим мумкин. Шота Арвеладзе билан ишлаган давримизда биз «Пахтакор» билан янги даражага чиқа олдик деб ўйлайман. Икки йил ичида барча ички совринларга эга чиқдик. Чемпионлар Лигасида энг кучли саккиз жамоа қаторидан ўрин олдик.\nҲозир эса Арвеладзе жамоани тарк этгач, биз ўйин фалсафасини сақлаб қолиб, яна-да ўсишга интилишимиз зарур. Осиёда энг яхши даражага чиқишга ҳаракат қиламиз. Хорижлик мутахассислар ўзбек футболчилари ҳақида жуда илиқ фикрлар билдиради. Чемпион сифатида бизда масъулият бор, ортимиздан барчани юқори марра сари етаклашимиз керак. Ўзбек футболи катта имкониятга эга. «Пахтакор» ва бошқа жамоаларда ўсиш учун потенциал мавжуд. «Олимпик» жамоасида 60 фоизга яқин ўйинчи «Пахтакор» тарбияланувчилари ва футболчилари саналади.\nЯнги мавсум ва таркибдаги ўзгаришлар ҳақида\nМиллий терма жамоани муҳим ўйинлар кутмоқда ва у ерда кўплаб футболчиларимиз ўйнайди. «Пахтакор» доим босим остида бўлади, биздан кўп нарса кутишади. Бош мураббий сифатида вазифам ўйинчиларни юқори даражада ушлаб туриш. Шанба куни мавсумни бошлаймиз. Икки марта «Насаф» билан ўйнаймиз. Ўтган мавсум энг юқори поғона эгалари мавсумни очиб беради. Бу ўзига хос қизиқ синов.\nҲар мавсумда жамоалар сафида ўзгариш рўй беради. «Пахтакор» ҳам баъзи футболчиларга кетишга рухсат берди, чунки уларга манфаатлироқ таклифлар бўлди. Янги ўйинчилар сафимизга келиб қўшилди ва меъёрни сақлашга уринамиз.\nТаркибимизга бир неча ўйинчиларни қўшиб олдик. Иминов ва Йўлдошев эса ижарадан қайтди. Улар яхши потенциалга эга футболчилар, бу рақобат кучайишига хизмат қилади. Ҳимоя ва ярим ҳимояда савиямиз пастга тушмаган, биз даражани сақлаб қолдик деб ўйлайман. Фақат ҳужумда йўқотиш мавжуд. Тезроқ жамоани жипслаштириб, яхшироқ савияга чиқиб олишимиз керак. Чобанов, Азмиддинов, Холдорхонов ва Холматов каби ёшлар эса асосий жамоа билан тўлиқ шуғулланиб, тажриба ошириб бормоқда. Эркинов эса бемалол асосий таркибдан ўрин олишга даъвогарлардан бири.\n«Пахтакор 2»нинг Про-Лигада иштирок этмаслиги ҳақида\nU-21 ва биринчи лига жамоалари ўтган йили фаолият олиб борганди. Биринчи лига жамоаси Про-Лигага йўлланма олганди, бироқ кўплаб футболчилар «Олимпик» клубига жалб этилгани сабабли биринчи лига жамоаси фаолияти тўхтатилди. Асосий таркиб ва U-21 таркиби биргаликда шуғулланади.\nЖамоа олдидаги тўрт муҳим вазифа\nТўрт муҳим жиҳат мавжуд: Суперкубокни қўлга киритиш, Суперлигада чемпионликни ҳимоя қилиш, Чемпионлар Лигасида муваффақиятли иштирок этиш, ўйинчиларни миллий терма жамоага яхши ҳолатда тайёрлаб бериш. «Пахтакор» бош мураббийи катта масъулиятга эга эканини тушунаман, нафақат ўзим, балки ўйинчилар учун ҳам жавобгарман. Бу тўғридан-тўғри терма жамоага таъсир қилади. Ўзбек футболи ривожига кичик ҳиссамни қўшишга тайёрман.\nНидерландиялик мутахассис ўзбек футболи учун «янги Кройф»ни тарбиялаб бера оладими?\nЎйинчиларни, тизим, фалсафани яхши биламан. Мен учун кўп ўзгариш йўқ. Чунки ушбу фалсафа мен севган услуб. Ишда катта ўзгаришлар йўқ деб айтишим мумкин. Фақат энди клуб вакили сифатида кўпроқ ОАВ билан мулоқотда бўламан. Умид қиламанки, Кройфдек футболчи пайдо бўлади. Ҳар бир клуб ўзининг ёшлар жамоалари, академияларига эътибор бериши керак. Доим ёшлар билан ишлаб келганман. Бу клуб учун келажакка қўйиладиган энг яхши қадамдир. «Пахтакор»да ҳамиша кўплаб иқтидорлар бўлган. Академия билан ишлашда давом этамиз, ёшларнинг меҳнат қилаётганини кўриш доим ёқимли.\nМавсумга тайёргарлик ҳақида\nБу жараён ҳамиша қизиқарли. Биз хорижда йиғин ўтказдик, футболчилар бош мураббий билан яқинлашиши, жамоанинг бир-бирига мослашишида бу катта аҳамиятга эга. Янги ўйинчилар мослашиб боради. Жамоа ва таркиб билан баъзи синовларни амалга ошириб кўриш мумкин. Ёшлар асосий жамоа муҳитини ҳис қилиади. Баъзи футболчилар «Спартак» ва «Зенит»га қарши баҳсларда бошқа даража, тезлик, жисмоний имкониятларни кўрди. Бу улар учун яхши тажрибага айланади. Ўз устида ишлаш кераклигини ҳис қилади.\nЖамоа ҳужумчиларни қўйиб юбораётгани ҳақида\nҲамиша танлов имкониятига эгамиз. Баъзан футболчи кўпроқ ўйнаши ёки ўсиши учун бошқа клубларга бериб юборишга тўғри келади. Бу уларнинг келажаги учун муҳим. Биз турли хил вариантларни синаб кўришимиз мумкин. Эрен майдонга туша олмайдиган тақдирда бошқа ўйинчилардан фойдаланишга интиламиз. Трансфер ойнаси ҳали ёпилмади. Ҳужумчи қидириш ишлари давом этмоқда. Ўтган йилга нисбатан таққослаганда, ҳужумда муаммо бор, тўғри. Бошқа тарафдан бу мен учун енгиб ўтишим керак бўлган чақирув.\nЧемпионлар Лигасининг марказлаш ҳолда ўтишига муносабати ҳақида\nБундай мусобақа ўзгача ўтади, жамоалар бир меҳмонхонада яшайди, бир-бирини кўради ва ўйинларда иштирок этади. Мусобақанинг ўзига бор эътиборни қаратасиз. Рақибларни тўлиқ ўрганиб чиқасиз. Жамоани дарҳол навбатдаги учрашувга тайёрлаш талаб этилади. Сафар билан боғлиқ муаммолар йўқ бўлади. Ёқимсиз тарафи эса шундай катта ўйинларни уйда ўйнай олмаслигимиз. «Ас-Садд» ва «Шабоб ал-Аҳли»га қарши беллашувларни яхши эслайман. Стадион деярли тўлганди ва бундай муҳитда ўйнаш жамоага қўшимча иштиёқ беради. Бундай муҳитни соғиндик.\nСуперлигадаги рақобатчилар ҳақида\nБошқа жамоаларда ҳам ўзгариш бўлган, мавсум бошланмасдан олдин бирор рақибни яхши билмайсиз. Ким қандай тайёр эканини билиб бўлмайди. Ҳамиша ҳар бир чемпионатда еттита жамоа чемпион бўлиш ҳақида ўйлайди. 5-6-турдан кейин қандайдир хулосага келиш мумкин. «Насаф» деярли ўтган йилгидек кучли деб ўйлайман. «Локомотив», ОКМК, «Бунёдкор», «Навбаҳор» ҳам кучли. «Қизилқум» билан назорат ўйинида тўқнаш келдик. Уларда ҳам жуда яхши жамоа мавжуд.\nБош мураббий сифатида ўз олдига қўядиган мақсади\nҲар бир кейинги ўйинни ютиш. Футболда ҳамиша кейинги баҳсни ўйлайсиз. Кўплаб ўйинларни ютиш орқали чемпионат ва бошқа мусобақаларда зафар қучасиз. “Замин” янгиликларини “Telegram”да кузатиб боринг\nШота Арвеладзе: Ўзбек футболчиларини Европа клубларида кўришни истайман\n28-05-2020, 14:05, Спорт\nШота Арвеладзе: "Персеполис"нинг қандай кучга эга эканлигини биламиз\n5-03-2019, 13:08, Спорт\nШота Арвеладзе: "Пахтакор" ҳозир яхши формада\n4-10-2018, 08:57, Спорт\nШота Арвеладзе: Бугун "Пахтакор" "Бунёдкор"дан кучли ўйнади\n10-03-2018, 20:44, Спорт\n«Пахтакор» янги футболчиларни таништирув маросимига чорлайди\n7-07-2017, 16:02, Спорт\n“Пахтакор”да уйғониш даври: янги бош мураббий голландиялик машҳур футболчини олиб келмоқчи\n24-06-2017, 13:24, Спорт\nЯнгиликлар » Спорт » «Янги Кройф», 4 муҳим вазифа ва ҳужумдаги йўқотишлар\nБугун, 21:38, Спорт\nВалижон Раҳимов: "Мураббийларимиз кўрсатмасини тўғри бажариш ва кучли хоҳиш эвазига "Ал Ҳилол"дан очко олишимиз мумкин"


Тошкент имтиҳон маркази бўлғуси ҳайдовчилар учун имтиҳонларга тайёрловчи махсус экспресс-курсларни йўлга қўйди\n15:27 / 08.03.2022\nМаълумотларга кўра, 2021 йилда Ўзбекистонда 10 мингдан ортиқ йўл-транспорт ҳодисаси расман қайд этилган, уларда 2 426 киши ҳалок бўлган. Бу кунига 6 нафар инсон ЙТҲ сабаб вафот этаётганини кўрсатади. Давлат раҳбари томонидан ҳайдовчилик гувоҳномаларининг олинишидаги коррупцион ҳолатларни кескин қисқартириш, бунинг учун тизимни тўлиқ рақамлаштириш вазифаси топширилди.\nШундан сўнг пойтахтнинг Янгиҳаёт туманида ҳайдовчилик гувоҳномасини олиш бўйича коррупциядан холи, инсон омилисиз, электрон тарзда назарий ва амалий имтиҳонлар ўтказадиган Ўзбекистондаги илк автоматлаштирилган комплекс иш бошлади.\nЎтган вақт ичида шу нарса имтиҳон топшираётганларнинг катта қисми ўқув марказларини тамомлаб келган бўлсалар-да назарий ҳамда амалий жиҳатдан етарли билим ва кўникмаларга эга эмаслиги аён бўлди. Имтиҳон топшираётган ўқувчиларнинг аксарияти қийинчиликка дуч келган. Бу эса ўз навбатида уларни қайта-қайта имтиҳон топширишга мажбур қилмоқда.\nШу муносабат билан кўпчиликнинг талаб ва истакларига биноан Тошкент имтиҳон маркази ҳайдовчиларни имтиҳонга тайёрланишлари учун махсус экспресс-курсларни ташкил қилди.\nКурслар 5 кун давом этади ва унда йўл ҳаракати қоидалари бўйича асосий билимларни ўзлаштиришга ёрдам беради. Экспресс-курсларда тайёргарлик кўришнинг 4 хил кўриниши мавжуд:\nАмалий машғулотлар механик узатмали Nexia 3 автомобилида амалга оширилади. Номзодлар барча машғулотларни имтиҳон топшириш автодромида бажаришади.\nЙўл ҳаракати хавфсизлиги барчамиз учун муҳим. Хавфсизликка амал қилишни мукаммал ўрганайлик!


26 март 2017 йил\n1991 йил 1 апрелдан чиқа бошлаган Туркистон вилоятининг ижтимоий-сиёсий газетаси\nБиз ижтимоий тармоқдамиз:\n+7(7252) 53-93-17, 53-92-79. janubiy@inbox.ru\n+ 7(747) 701-50-55\nБош сахифа Сиёсат Иқтисодиёт Жамият Маданият Туманлар Адабиёт Саломатлик Жиноят ва жазо Спорт Акс-садо Таълим Сўранг-жавоб берамиз\nЭлбоши Туркистонга боришни тавсия қилди\nҚозоғистон халқи Ассамблеясининг XXIX сессиясида ҚР Тўнғич Президенти – Элбоши, ҚХА Раиси Нурсултан Назарбаев Туркистон вилоятини ташкил этиш борасидаги қарордан кейин янги даврни бошлаган Туркистонга ташриф буюришни тавсия қилди.\n– Икки йилдан зиёд вақт ўтди. Агар Туркистонда бўлмасангиз, келинг, замонавий шаҳар қандай ўзгарганини кўринг. Мамлакат пойтахтидан кейинги янги шаҳарга айланди. Бу – мамлакатимиз қудратининг ифодасидир. Янгиланган Туркистонни кўрганларнинг барчаси ҳайратда. Бу – маданият маркази, республикамизнинг маънавий маркази. Давлат жанубида яна бир обод шаҳар. Яқинда менинг ташаббусим билан ўтган туркий тилли мамлакатлар ҳамкорлик кенгашининг саммитидан сўнг Туркистон расман туркий оламнинг маънавий пойтахти деб эълон қилинди, – деди Нурсултан Назарбаев.\nҚозоғистон халқи Ассамблеясининг “Бирлик, тотувлик ва ҳамжиҳатликнинг 30 йили” мавзуидаги XXIX сессияси Элбоши раислигида ўтди. Қозоғистон Республикасининг Тўнғич Президенти, ҚХА Раиси Нурсултан Назарбаев раҳбарлигидаги сессияда Президент Қасим-Жўмарт Тўқаев ва онлайн тартибда 550дан зиёд одам иштирок этди. Улар орасида Ассамблея аъзолари, миллий ва минтақавий этномаданият бирлашмаларининг раислари, Парламент депутатлари, марказий ижроия органлари, сиёсий партиялар, диний бирлашмалар раҳбарлари, ноҳукумат ташкилотлар вакиллари, зиёлилар ва ОАВ вакиллари бор.\nСессия давомида Президент Ассамблея олдидаги жамоат тотувлиги ва миллий бирдамликни янада мустаҳкамлаш борасида аниқ вазифаларни белгилади.\n2021-05-01, 05:06 141\nҚозоқ хонлиги ёдгорлик мажмуаси очилди 40\nОрзулар шаҳрининг янги қиёфаси – Туркистон 91\nИлмий-оммабоп кутубхонада 95\n''Ясси'' ботаника боғида 56\nМусиқали драма театри очилди 74\nБир кунда 7000дан зиёд чипта сотилди 59\n''Hayat-vax'' вакцинаси келтирилди 74\n''Туркистон'' кемаси денгиз сафарига отланди 64\nСенаторлар аҳоли билан учрашмоқда 89\nОзиқ-овқат саватлари улашилди 71\nҚозоғистонда сўнгги қўнғироқ қандай ўтади? 94\nҚозон гимназиясида отишма 71\nТинчлик ва осойишталик – энг улуғ неъмат 137\nПрезидент Тожикистонга боради 122\nБуюк жасоратга таъзим 63\nГазетанинг янги сони\nГазета тарихи Давлат хариди Тахририят\nМанзилимиз: 16000, Шимкент шаҳри, Диваев кўчаси, 4-уй, 4-қават.\nГазета ҚР Маданият ва ахборот вазирлиги томонидан 2010й.26майда рўйхатга олиниб.10957-Г гувоҳнома берилган.\nМуассис--Туркистон вилояти хокимлиги.\nНошир--"Жанубий Қозоғистон"вилоят ижтимоий-сиёсий газетаси таҳририяти масъулияти чекланган биродарлиги.\n©Нашримиздан кўчириб босилганида "Жанубий Қозоғистон газетасидан олинди", манбага юкланиши шарт. Ахборотдан парча олинганда ҳам ҳавола келтирилиши шарт. Ёзма рухсат берилмаса,материалларни тижоравий мақсадларда қўлланиш ман этилади. Барча ҳуқуқлар ҳимояланган.\n©Мулк эгаси-"Жанубий Қозоғистон"газетаси.\nCreated by Help-it.kz


iPhone SE 2 модели iPhone 8 базасида чиқади – тақдимот вақти ва жиҳатлари - Terabayt.Uz\nApple корпорацияси ихчам смартфонининг иккинчи авлоди – iPhone SE 2 моделини чиқариши ҳақида жуда кўп миш-мишлар тарқалган. Лекин уларга корпорациянинг ўзи бирор марта ҳам расман изоҳ бермаган.\nЎҚИНГ: iPhone SE 2 буткул армонга айланди, энди iPhone SE олишга улгуриб қолинг!\nКуни кеча Barclays таҳлилчиси Блейн Кертис мазкур айфон ҳақидаги янги инсайдерлик хабарини эълон қилди. Бунда у купертинолик корпорациянинг смартфонларига бутловчи қисмлар етказиб берувчи «бир нечта компания»даги ўз манбаларига таянган.\nТахминларга кўра, iPhone SE 2 келаси йил март ойида, Apple’нинг баҳорги тақдимот тадбирида илк бор оммага намойиш этилади. Аппарат таъминоти жиҳатидан у iPhone 8 (сотиб олиш) моделига ўхшайди, дейди таҳлилчи.\nЎҚИНГ: Тарихдаги энг яхши iPhone модели аниқланди\nАгарда ушбу маълумот тўғри бўлиб чиқса, у ҳолда iPhone SE’нинг иккинчи авлоди A11 Bionic процессори базасида ишлайди. Ушбу айфон 12 мегапикселлик бош камерага эга ҳамда тезкор қувватлана олади. Бироқ янги моделнинг корпуси қандай материалдан ишланиши ҳозирча маълум эмас. Симсиз қувватлана олиши учун iPhone 8 корпуси шишадан қилинган бўлса, iPhone SE алюминий корпусга эга.\nАйтиш керакки, Barclays мутахассисларининг Apple янги қурилмалари билан боғлиқ прогнозлари одатда рост бўлиб чиқади. Бу борадаги янгиликларни Terabayt.uz билан биргаликда кузатишда давом этинг.\nҲозиргача чиққан аксарият iPhone’ларни эса 2 921 000 сўмдан бошланувчи нархларда Terashop.uz интернет-дўконимиздан харид қилиш мумкин.\nЎҚИНГ: Apple бирйўла нақ 11 та янги iPhone’ни рўйхатдан ўтказди!\n#Apple #смартфонлар #iPhone SE 2


Guardian: Россия ва Туркия Ҳалабдаги сулҳ бўйича келишувга эришишди\n10:26 / 14.12.2016\nРоссия ва Туркия ҳукуматлари Ҳалаб шарқидаги тинч аҳоли вакиллари ва қуролланган мухолифатни кўчириш бўйича келишувга эришди. Бу ҳақда The Guardian нашри юқори лавозимли турк мулозимига асосланган ҳолда хабар қилмоқда.\nТаъкидланишича, ушбу келишув сабабли, шарқий Ҳалаб туманларида истиқомат қилаётганларнинг тирик қолиш имконияти пайдо бўлади.\nНашр маълумотларига кўра, Туркия разведкаси ва Россия ҳарбийлари ўртасидаги келишув Ҳалаб ҳудудида ўт очишни тўхтатишни назарда тутган. У маҳаллий вақт билан кечки 18:00дан эътиборан кучга кирган.\nТурк мулозимининг айтишича, Анқара а Москва келишувга риоя этилишига кафил бўлишади. Бунинг натижасида тинч аҳоли вакиллари ва мухолифат аъзолари Идлиб вилоятига кетишлари мумкин бўлади.\n«Улар Идлибга етиб олишгач, бемалол кўчишлари мумкин бўлади», — дея қўшимча қилган манба.\nБунда, қамалдаги Ҳалабнинг маҳаллий аҳолиси Сурия ҳукумат кучлари ва унинг Россия ва Эрон қиёфасидаги иттифоқчиларининг ҳатти-ҳаракатлари сабаб ҳалок бўлишдан хавотирланаётганлари ҳақида ижтимоий тармоқларда хабарлар қолдиришган.\nАввалроқ, АҚШ давлат департаменти расмий вакили Жон Кирбининг айтишича, улар Туркия ва Россия томонидан ишлаб чиқилган сулҳ ҳақидаги хабарларни кўришган. Шунга қарамай, давлат департаменти бу маълумотни тасдиқлаш учун етарли ахборотга эга эмас.\nРоссия Туркия Сурия Ҳалаб сулҳ


Тошкент метрополитени бекатлар ёпилишини инкор қилди\n05 август 2020, Тошкент вақти: 10:03\nТошкент метро бекатларининг ҳар бири бетакрор меъморчилиги билан ажралиб туради.\nТошкент метрополитени вакили май ойида метронинг ўнта бекати ёпилиши ҳақидаги хабарларни бутунлай инкор қилди.\n- Бу бўлмаган гап. Метро Марказий Осиёда ягона бўлсаю яна ёпиладими? Бу ҳақда умуман гап бўлиши мумкин эмас. Кечирасиз бизда бу борада ҳеч қандай маълумот йўқ. Сизга бошқа ҳеч нарса дея олмайман,- деди Тошкент метрополитени ходими.\nМай ойида Тошкент метрополитенининг ўнта бекати, жумладан, Юнусобод йўналишининг жами олтита бекати ҳам ёпилиши режалаштирилаётгани ҳақида, Тошкент шаҳар ҳокимиятидаги манбага таяниб uznews.net сайти хабар тарқатди.\nСайт тарқатган хабарда айтилишича, Ўзбекистон бош вазири Шавкат Мирзиёев айланиб чиққан айрим бекатларда йўловчилар камлиги боис улардан фойдаланиш иқтисодий жиҳатдан самарасиз эканини айтган.\nСайт маълумотига кўра, Тошкент метросининг Юнусобод йўналишидаги “Минг ўрик”, “Юнус Ражабий”, “Абдулла Қодирий”, “Минор”, “Бодомзор”, “Ҳабиб Абдуллаев” бекатлари ва Чилонзор йўналишидаги “Пушкин”, “Миллий боғ” ҳамда “Тошкент” бекатининг Шимолий темир йўл вокзалига чиқиш бекатлари ёпилиши режалаштирилган.\nШунингдек, бу рўйхатда Ўзбекистон йўналишининг "Чкалов" бекати ҳам бор.\nМетро бекатларининг ёпилиши натижасида тахминан 300 ишчи ўрни қисқариши мумкин.


ЎзА - Фан олами инсон генини клонлаштиришга қарши\n10.09.2019 Чоп этиш версияси\nФан олами инсон генини клонлаштиришга қарши\nХитой Фанлар академияси инсон генини клонлаштиришга қатъиян қарши.\nХитой Фанлар Академияси президенти Бай Чунли РИА Новостига берган интервьюсида шу ҳақда маълум қилган.\n“Бизда мия соҳасида маълум тадқиқотлар бор, аммо Шеньчже институтида яқинда содир бўлган ҳодиса, яъни олимлардан бири чақалоқлар генига ўзгартириш киритганига тўхталадиган бўлсак, Хитой Фанлар академияси бунга дарҳол қатъий қаршилик билдирди. Бундан ташқари, биз Америка фанлар академияси президенти билан Science журналида эълон қилган мақоламизда инсон ирсий ҳужайраларини ўзгартиришга қарши эканимизни айтиб ўтганмиз”, деган Бай Чунли.\nХитой ФА президенти фанда клонлаш технологиясига оид консенсус мавжудлиги, касаллик генларини таҳрирлашда клонлаш технологиясидан фойдаланиш мумкинлиги, аммо инсоннинг репродуктив тизимидан фойдаланиш мутлақо номақбуллигини таъкидлаб ўтган. Бай Чунлининг қайд этишича, Хитой аллақачон аҳлоқ қўмитасини ташкил қилган ва Хитой ФАда ҳам клонлаш технологиясини қатъий назорат қиладиган аҳлоқ қўмитаси фаолият кўрсатмоқда.\n“Бу аҳлоқий муаммолар ва юзага келиши мумкин бўлган хавфларга тегишлидир. Ушбу муаммоларни назорат қилиш учун қатор воситалар мавжуд”, дея қўшимча қилган Хитой ФА президенти.\nЭслатиб ўтамиз, 2018 йил ноябрь ойида хитойлик олим Хе Цзенькуй инсоният тарихида илк бор эмбрион ДНКсини ўзгартиришга эришгани ҳақида баёнот берган эди. Олим репродуктив муолажа вақтида бир нечта эмбрионга ирсий ўзгартириш киритган бўлган. Тажриба фақат бир ҳомилада натижа бериб, ноябрь ойида қиз эгизаклар ДНК ўзгариши билан дунёга келган.\nХе Цзенькуй ўз баёнотида мазкур тадқиқотдан мақсад наслий касалликларни даволаш ёки олдини олиш эмас, балки оддий инсонларда ОИВни юқтириб олиш ва ОИТСга қарши курашиш қобилиятини шакллантириш эканини таъкидлаган эди.


ПФЛ Станислав Андреевни мавсум якунига қадар дисквалификация қилди / CHAMPIONAT.asia\n12:02Малком "Барселона"ни тарк этмоқчи эмас 0 12:01Суперлига. 5-тур лауреатлари аниқланди 1 11:58Бокс. Осиё чемпионатининг бугунги жангларини тўғридан-тўғри томоша қилинг ВИДЕО 0 11:35Карикатура: АПЛ соврини учун кураш давом этади 9 11:10"Ливерпуль" ва "Арсенал" Азарга даъвогар 6 11:01Бугун намойиш этиладиган футболга оид кўрсатувлар жадвали (Спорт ТВ, Матч ТВ, Футбол ТВ) 4 10:39Невилл: "МЮда бегона ўтлар бор, улардан қутилиш керак" 18 10:30Шавкат Саломов: "Сурхон"да тенг кучли 22 футболчи йўқ" 6 09:50Абдужамол Исроилов: "Узоқ йўл босиб Фарғонага келган мухлисларга раҳмат" 14 09:45Мбаппе “Реал” ҳақида гапирди 5 09:30Артур: “Барселона”да бунчалик кўп ўйнайман деб ўйламагандим” 7 09:15Мбаппе Франция чемпионатининг бир мавсумида 30 та гол урган энг ёш ўйинчи бўлди 4 09:10Бугун 21:00. "Ал Садд" - "Пахтакор" 73 09:00Леонарду Жардим: “Ўйин тақдирини Мбаппе ҳал қилди” 1 08:54"Сўғдиёна" - "Металлург" 2:1. Барча голларни томоша қилинг 2\nПФЛ Станислав Андреевни мавсум якунига қадар дисквалификация қилди\n06 ноя 18:47\nТеглар : Станислав АндреевМеталлург\nСуперлиганинг 29-туридан жой олган “Металлург” — “Навбаҳор” ўйини Тартиб-интизом қўмитаси томонидан кўриб чиқилди.\nБунда комиссия аъзолари учрашувнинг 27-дақиқасида огоҳлантирилган Ислом Исоқжонов ҳамда 90+4-дақиқада огоҳлантирилган Станислав Андреевнинг ҳатти-ҳаракатларига жиддий эътибор қаратди.\nБақоевнинг "Сўғдиёна"даги дебюти омадли чиқди 56\n"Ювентус"нинг камтарин ўйинчиси ҳақида 4\n"Ювентус" президенти: "Аякс" қаршисида шляпамизни ечишимиз керак" 26\n"Ювентус" футболчиси мавсум тугаганидан сўнг бутсаларини михга илишини эълон қилди 9


«ЗАГС»дан ўтказмай адашибман, Қайнонам вафот этди, турар жой нима бўлади?, Ижарачимдан шубҳадаман... каби саволларга мутахассислар жавоб - 26 Сентября 2016 - www.SheJoT.CoM\nГлавная » 2016 » Сентябрь » 26 » «ЗАГС»дан ўтказмай адашибман, Қайнонам вафот этди, турар жой нима бўлади?, Ижарачимдан шубҳадаман... каби саволларга мутахассислар жавоб\n«ЗАГС»дан ўтказмай адашибман, Қайнонам вафот этди, турар жой нима бўлади?, Ижарачимдан шубҳадаман... каби саволларга мутахассислар жавоб\nМурожаатларингизга адвокат Нафиса ИБРАГИМОВА, ҳуқуқшунос Дурдона НАЗАРОВА ҳамда Молия вазирлиги ҳузуридаги Бюджетдан ташқари Пенсия жамғармаси ходими Зафаржон ХЎЖАЕВ жавоб берадилар. Эслатиб ўтамиз, мутахассислар изоҳи тавсиявий характерга эга.\n«УЙЛАНИБ, ҚИЗЛАРИНИ УНУТДИ...»\n— Қизларимнинг отаси билан ажрашганман. Собиқ эрим қайта оила қурди-ю, уч фарзандини унутди. Қизларининг бўйи етаяпти, аммо шу пайтгача бирор марта ёрдам берай демайди. Моддий томонлама қийналиб қолдим. Айтинг, кимга мурожаат қилай?\nШарифа Тошмуродова, Сурхондарё вилояти\n— Фарзандларингиз вояга етмаган бўлишса, уларга алимент ундириш ҳақида судга мурожаат қилишингиз мумкин.\n«ЯНА ҚИСҚАРТИРИШ, ЯНА ИШСИЗЛИК!»\n— 12 йил бир заводда ишладим. Ревматизмга йўлиққаним боис иш лавозимим ўзгартирилиб, вахтёр штатига олиндим. Сўнг мен эгаллаб турган иш лавозими қисқартиришларга тушиб, бошқа корхонага фаррош бўлиб ишга жойлашдим. Ҳозир аввалги иш жойимда чевар бўлиб ишлаяпман. Аммо 20 йиллик иш стажим бўлишига қарамай, яна қисқартиришга туширишаяпти. Наҳот иш берувчи бир ходимни қайта-қайта қисқартиришга тушираверса?\nМуниса Аҳмадалиева, Фарғона шаҳри\n— Саволингиз мазмунидан сизни иш ўрнингиз турли даврларда ва турли лавозимларда қисқартирилган. Иш ўринини қисқартириш ишлаб чиқариш жараёнига боғлиқ бўлгани боис бунда чекланишларга йўл қўйилмайди. Агар навбатдаги иш ўрнини қисқартириш сизни иш ўрнингиздан кетказиш мақсадида қилинаяпти, деб ҳисобласангиз, бу ҳақда корхона жойлашган ҳудуддаги прокуратурага мурожаат этишингиз мумкин.\n«ЎЗИНГДАН ЧИҚҚАН БАЛОГА...»\n— Бир қариндошимиз уй-жой қилиб бераман деб катта миқдорда пул олганди. Айтилган вақтдан ўтиб кетган бўлса ҳам на пулни қайтарди, на уй қилиб берди. Қариндош-ку деб, тилхат ҳам ёздириб олмабмиз. Энди нима қилсак бўлади?\n— Қариндошингиз билан келиб чиққан муаммони ўзаро келишув йўли билан ҳал қилишнинг имкони бўлмаса ва у ваъдасини бажармаётган бўлса, унинг ҳаракатларида фирибгарлик аломатлари кўринаётгани боис пул олди-берди қилинган ҳудуд бўйича ИИБга ариза билан мурожаат этишингизни маслаҳат берамиз.\n«ЗАГС»ДАН ЎТКАЗМАЙ АДАШИБМАН»\n— Ўғлимни уйлантираётганда «ЗАГС»дан ўтказишнинг имкони бўлмаганди. Кейинроқ ёшларнинг ўзи ўтиб келар дегандим-да. Аммо буни қарангки, иккиси келишолмай «Ажрашаман»га тушиб олган. Агар чиндан ҳам ўғлим ажрашадиган бўлса, «ЗАГС»дан ўтмагани учун жаримага тортилмайдими?\nМатлуба Мавлонова, Қашқадарё вилояти\n— Никоҳни қайд эттирмасдан бирга яшаш эр-хотиннинг хоҳиши бўлганлиги сабабдан бунинг учун жавобгарлик назарда тутилмаган. Лекин келажакда турар жой, таъминот, алимент, мулк каби муаммолар келиб чиқмаслиги учун никоҳни қайд эттирган мақсадга мувофиқдир.\n«УЙ НАБИРАМГА ҚОЛАДИ!»\n— Тўрт қизимни турмушга берганман. Набираларимнинг бирини эрим ҳаётлик чоғи васийликка олганмиз. Уй-жойни мана шу набирамнинг номига ўтказиб берайлик деб, нотариусга мурожаат қилсам, «Аввал уйни ўз номингизга ўтказиб, кейин набирангизга расмийлаштирамиз» деди. Ахир фамилиямиз бир бўлса, шунча оворагарчиликнинг нима кераги бор?\nДилбархон Очилова, Жиззах вилояти\n— Агар бу уй сиз билан марҳум эрингизнинг биргаликдаги мулки бўлса, эрингизнинг вафотидан сўнг уйнинг иккидан бир қисмига эгалик ҳуқуқини белгиловчи гувоҳнома олишингиз, қолган қисмига эса ўзингиз ва фарзандларингиз билан биргаликда меросхўрлик гувоҳномасини расмийлаштиришингиз лозим. Шундан кейингина ўзингизга тегишли улушини набирангизга ҳадя этишингиз мумкин.\n«ҚАЙНОНАМ ВАФОТ ЭТДИ, ТУРАР ЖОЙ НИМА БЎЛАДИ?»\n— Турмуш ўртоғим оилада ягона фарзанд. Яқинда қайнонам оламдан ўтди. Биз яшаб турган уй у кишининг номида. Уйни эримнинг номига ўтказиш учун қандай ҳужжатлар талаб қилинади?\n— Қайнонангизнинг вафотидан кейин турар жойга нисбатан меросни расмийлаштириш учун, албатта, шу ҳудуддаги давлат нотариал идорасига мурожаат этишиниз лозим.\n«АЖРИМ ҲУЖЖАТИ МЕНИ ЁМОНОТЛИҚ ҚИЛДИ»\n— 13 йил муқаддам қайнопам эрим иккимизни ажраштириб юборди. Ҳайрон бўлманг, суддан чақирув қоғози ҳам, телефон қўнғироғи ҳам бўлмаган. Фақат ажрим қарорини олганман, холос. Шу пайтгача қарор мазмуни билан танишмагандим. Бунга зарурият ҳам бўлмаган. Шу кунларда ишга жойлашиш учун ҳужжатларни тўғирлаётиб, ажрим қарорини ўқиб қолдим. Унда мени елгилтак аёлга чиқаришган экан. Хорижга қатнаб, савдогарлик қилганим рост. Аммо бирор марта саёқ юрмаганман. Хуллас, мана шу айблов ишга жойлашишимда панд бераяпти. Собиқ эрим билан гаплашдим, судга қайта мурожаат этиб, қарор мазмунини ўзгартиришга рози. Ҳужжатга ўзгартириш киритишнинг имкони борми?\nДилрабо Зиядуллаева, Бухоро вилояти\n— Никоҳдан ажратиш масаласи ҳал қилингач, суд қарори асосида яшаш жойи бўйича ФҲДЁ бўлимига мурожаат этилганида никоҳдан ажрашганлик ҳақидаги гувоҳнома берилиб, бу ҳужжатда никоҳдан ажрашганлик ҳолати қайд этилади. Шу сабабдан иш жойингизга тақдим этиш учун суд қарорини эмас, тегишли тартибда ФҲДЁ органидан ажрашганлик ҳақидаги гувоҳномани олиб, унинг нусхасини тақдим этишни маслаҳат берамиз. Қонуний кучда бўлган суд ҳужжатига томонларнинг хоҳиши билан ўзгартириш ва қўшимча киритишга эса йўл қўйилмайди.\n— Фарғонадан пойтахтга кўчиб келганмиз. Водийдаги уйимизга ижарачи қўйгандик. Бу ерда уй-жой қилиб, зарур жиҳозларни олиб келайлик десак, ижарачи уйга киритмаяпти. Аниқроғи боришимизни айтсак-да, сира тутқич бермайди. Уйга киролмай, молимизни ололмай сарсонмиз. Бу вазиятда қандай йўл тутсак бўлади? Ўз уйингга киролмасанг, алам қиларкан...\nМанзура Содиқова, Тошкент шаҳри\n— Бундай ҳолатларда ижарачига ўзингизни талаб ва хоҳишларингизни ёзма маълум қилинг. Ижарачи томонидан эътирозлар билдирилганида эса ижара шартномасини бекор қилиш, уйдан кўчириш каби талаблар билан судга мурожаат этишингиз мумкин.\n«ЭҲ, ЭРКАКЛАР, ЭРКАКЛАР...»\n— Икки ўғлим туғилишидан аввал эрим билан хорижда ишлаганмиз. Қайтгач, топган-тутганимизга машина, уй олдик. Лекин негадир эрим уларни қариндошларининг номига расмийлаштирди. Бунинг сабабини энди тушунаётгандекман. Айни дам ажрим ёқасидамиз. Эҳтмол шуни ўйлаб, аввалдан эҳтиётини қилганми... Билмадим, хуллас менга ўз улушимни ўйлаяпман. Ахир уй-жой, автомобилда менинг ҳам ҳаққим бор! Ажрим вақти бу масала қандай ҳал қилинади?\nГулмира Ғаниева, Тошкент шаҳри\n— Мулкни бўлиш ҳақида келишмовчилик чиққан ҳолатларда бу тўғрисида фуқаролик судига мурожаат этишингизга тўғри келади.\n«БОҚУВЧИСИЗ ҚОЛДИМ, ЭНДИ НИМА ҚИЛАМАН?»\n— Ёшим 48 да. 3 нафар фарзандим бор. 2013 йилга қадар онамнинг қарамоғида яшардим. У киши вафот этгач, боқувчисиз қолдим. Онамнинг номида бўлган пенсия пулини ўзимнинг номимга расмийлаштирсам бўладими?\n— «Фуқароларнинг давлат пенсия таъминоти тўғрисида»ги Ўзбекистон Республикаси Қонунининг 19-моддаси «а» бандига асосан фарзандлар 16 ёшга тўлмаган бўлса, боқувчисини йўқотганлик пенсиясини олиш ҳуқуқига эга бўладилар.\n«АЛИМЕНТ ТЎЛОВИДАН НОРОЗИМАН!»\n— Эрим Қозоғистон фуқароси. Шу боис алимент тўловини унинг отаси тўлайди. Қайнотам Ўзбекистон фуқароси. Алимент тўловини эримнинг ўзи тўлаши учун нима қилиш керак?\n— Алимент тўлови эрингиз номидан амалга оширилаётгани боис уни қайнотангиз томонидан тўланишининг аҳамияти йўқ. Эрингизнинг хориж давлатида олаётган даромади ҳақида расмий маълумот бўлган тақдирда ундирувда бу ҳолат эътиборга олиниши мумкин.\nКатегория: BAXS - TORTISHUV / FIKR MULOHAZA | Просмотров: 197 | Добавил: iphone | Теги: #habarlar, #uznews, #новости, #newsuz, #Yangiliklar, #ahborot, #Yangilik, #news, #xabarlar | Рейтинг: 0.0/0


«Ўзбекистон КХШТга аъзоликни қайта тиклашни режалаштираётгани йўқ» — Абдулазиз Камилов – Газета.uz\n«Ўзбекистон КХШТга аъзоликни қайта тиклашни режалаштираётгани йўқ» — Абдулазиз Камилов\nЎзбекистон КХШТга аъзоликни қайта тиклашни кўриб чиқаётгани ҳам, режалаштираётгани ҳам йўқ, дея маълум қилди ташқи ишлар вазири.\nLotinchada 6 июл 2017, 01:45 Сиёсат\nЎзбекистон Коллектив хавфсизлик Шартномаси ташкилотига аъзоликни қайта тиклаш масаласини кўриб чиқаётгани йўқ, дея маълум қилди ташқи ишлар вазири Абдулазиз Камилов 5 июль куни ватандошлар билан тўғридан-Тўғри мулоқот чоғида.\n«Истиқболда ҳам мазкур масалани муҳокама қилиш ёки уни қайта кўриб чиқиш режаси йўқ», — дея таъкидлади ташқи сиёсат маҳкамаси раҳбари. Ўзбекистон ўз концепциясида ҳеч қандай ҳарбий-сиёсий блокка қўшилмаслик — таҳр.) содиқ қолади, деди у.\nАбдулазиз Камилов мазкур масала Ўзбекистон Президентининг Россияга давлат ташрифи вақтида ҳам муҳокама қилинмаганини қўшимча қилди.\nЎзбекистон 2012 йилда КХШТ фаолиятидаги иштирокини тўхтатиш тўғрисида қарор қабул қилган эди.\nКХШТ 1992 йил 15 майда МДҲга аъзо давлатлар томонидан имзоланган Коллектив хавфсизлик шартномаси асосида ташкил этилган. Арманистон, Беларусь, Қозоғистон, Қирғизистон, Россия ва Тожикистон унинг аъзолари саналади.\n«Газета.uz» 3 782\nТошкент КХШТга қайтиш заруриятини кўрмаяпти — Абдулазиз Камилов 22 октябр 2021, 19:14\n27.06 Долларнинг расмий курси пасайди


Aқлли ва аҳмоқ ўртасидаги 8 фарқ – Ўзбекистон миллий олимпия қўмитаси\nAқлли ва аҳмоқ ўртасидаги 8 фарқ\nAгар баъзи жиҳатларни билсангиз, ақлли одамни аҳмоқ одамдан ажратиш унчалик қийин эмас. Дарҳол керакли хулосаларни чиқариш учун янги танишингизни кузатишга ҳаракат қилинг. Aхир, аҳмоқ одам ҳар қандай муносабатларда умидсиздир!\nМана, ақлли одамни аҳмоқдан ажратиб турадиган белгилар.\nАҳмоқ одам дарҳол одам ва вазият ҳақида хулоса чиқариши мумкин. Aқлли одам фақат текширилган ва ишончли маълумотни билиб, шошилмасдан хулоса чиқаради. У энг кичик деталлардан тортиб, ҳар қандай тафсилот ва икир-чикиргача билишга муҳтож. Aммо аҳмоқлар бунга зарурат йўқ, деб ўйлашади, чунки улар буни аввалдан биладилар ва, албатта, ҳамма билган нарсага муҳтожлиги йўқ.\nAқлсиз одам дунёдаги ҳамма нарсани биламан, деб ишонади ва оғзи кўпириб, ўз ишини исботлашга тайёр. Бундан ташқари, у вазиятдан хабардор бўлмаслиги мумкин, аммо у барибир фикрида қатъий туради. Aммо ақлли одам, агар у хато қилганини билса, ҳар доим тан олади. У шунчаки ҳеч ким хатолардан холи эмаслигини тушунади, мукаммал инсон йўқ, одам ҳамма нарсани аниқ билавермайди ва агар қоқилса, тан олишни билиш керак.\nAҳмоқ одам кўпинча жанжал ва можароларда қатнашади. Aқлли одам шунчаки ёвузлик ва онг мос келмаслигини тушунади. У ҳар қандай усул билан зиддиятлардан қочади. Aгар жанжалкаш сиз билан ёнма-ён бўлса, унинг ақли аниқ ярақлаб турмайди.\nAқлсиз одам ҳар доим ўзини бошқалардан устун қўяди, чунки у ўзини бошқалардан яхши, деб билади. Aқлли одам мутлақо бошқача фикрда. У барчага бир хил муомалада бўлади. Ўзини бошқалардан яхшироқ ёки ёмон, деб ҳисобламайди.\nҲеч қачон ақлли одам бегоналарга бефарқ бўлмайди. У ҳар бир кишини тушунишга ҳаракат қилади, ҳамма нарсани аниқлашга уринади. Aҳмоқ фақат ўз тинчлигини ўйлайди ва фақат ўзи ҳақида қайғуради. У бегоналар ва бошқа муаммолари ҳақида қайғурмайди.\nБу белгининг қизиқарлилиги шундаки, статистик маълумотларга кўра, ақлли одамлар тунда ҳушёр туришни яхши кўришади – уларни бойўғли, деб аташ мумкин. Улар учун тун самарали вақтдир. Бу вақтда, ақлли одам организм иш ҳолатида бўлишини аниқ билиш учун танани тинглашади. Aҳмоқлар эрта туришлари мумкин, аммо бу билан уларнинг иш қобилияти ошмайди!\nAқлли одамлар ўзини ақлли, деб билмайди ва шунинг учун ақллари билан мақтанишмайди. Йўқ, улар кўз-кўз қилмайдилар ва уялмайдилар, улар ҳақиқатдан ҳам ўзини дунёдаги энг ақлли, деб ўйламайдилар! Уларга бу умуман керак эмас. Aҳмоқлар бошқаларга сабоқ беришни яхши кўрадилар ва уларнинг вазиятдан хабардорлиги жуда паст бўлиши мумкин, аммо улар барибир барчага маслаҳат беришга интилишади. Гап шундаки, аҳмоқ одам хато қилишдан қўрқади. Aқлли учун қўрқинчли эмас. У мувозанатли, хотиржам ва ҳамма одам адашишини билади ва бунинг ҳеч қандай ёмон жойи йўқ.\nAқлли киши суҳбатда ўзини қандай тутишни билади. У доимо суҳбатдошининг нуқтаи назарини тинглайди, унга гапиришга имкон беради ва шундан кейингина ўз фикрлари билан ўртоқлашади. Aҳмоқ фақат ўзи ҳақида гапиришни афзал кўради, бошқаларни тингламайди, аралашади, диққат марказида бўлишга интилади.\n29 Iyun, 2020|Спорт ва психология, Янгиликлар|


Японияда тўлиқ ҳукумат алмашди — Sof.uz\n16.09.2020 12:01 137 Жаҳон\nЯпония ҳукумати тўлиқ таркибда истеъфога чиқди. Вазирларнинг ҳар бири бу борада Бош вазир Синдзо Абэга ёзма мурожаат қилган.\n28 август куни Япония ҳукумати раҳбари кутилмаганда сурункали касаллик кучайганлиги сабабли лавозимидан кетиш ниятида эканлигини эълон қилди. Вазирлар Маҳкамасининг янги раҳбари сайлангунга қадар у ўз лавозимида қолди. Чоршанба куни Япония парламентининг ҳар иккала палатасида янги бош вазир эълон қилинадиган натижалар бўйича овоз бериш ўтказилди. Шунингдек, у вазирликларнинг янги раҳбарларини тайинлайди. Овоз бериш натижаларига кўра Абэнинг партияси Либерал демократик партия вакили Ёсихидэ Суга сайланди. Парламентдаги 462 депутатдан 314 нафари уни ёқлаган.\nТаъкидланишича, Япония Бош вазири партиялар томонидан тақдим этилган номзодларнинг кўпчилик овози билан сайланади. Шундай қилиб, парламентда кўп ўринга эга бўлган партиянинг раҳбари бош вазир бўлади.\nАввалроқ Суга Бош котиб бўлиб иш бошлаганида ўзининг ўринбосари бўлган Кацунобу Катони ҳукумат спикери ва Бош котиби лавозимига қўйиши маълум бўлган эди. Бош вазир ўринбосари, молия вазири Таро Асо, ТИВ Тосимицу Мотэги, Олимпия вазири Сэйко Хасимото, Таълим ва фан вазири Коити Хагиуда ва Давлат ер ва транспорт вазири Кадзуеси Акабанэ ўз лавозимларини сақлаб қолишади.\nЯпония ҳукумат Ёсихидэ Суга\n22.10 14:39 370 Тиббиёт\n5.10 11:07 130 Жаҳон\n28.09 11:31 258 Илм-фан


Озодликка чиқарилган Абдукарим Мирзаев турк қамоқхонасида унга қандай муносабатда бўлишганини айтиб берди — видео\nТуркияда қамоққа олинган журналист Абдукарим Мирзаев озод этилган ҳақда хабар берилган эди. У «Registon TV»га берган интервьюсида Туркиядаги қамоқхонада унга қандай муносабатда бўлишганини айтиб берди.\nАбдукарим Мирзаевнинг сўзларига кўра, қамоқда унга жуда яхши муносабатда бўлишган.\n«Жуда ҳам яхши муносабатда бўлишди, бир дона сўз ҳам ишлатишмади. Биринчи кун, олиб кетаётган кунларидан бошлаб буларнинг ҳаммаси хато эканлигини, бир янглишлик, тушунмовчилик бўлганини қайта-қайта такрорлашди. Лекин нима қилса ҳам уларнинг вазифалари, бажариш керак. Улар ҳам худди шундай вазифаларини бажаришди. Тўғри 30 сонияча саросима бўлган бўлиши мумкин. Сабаби илк бора шундай ҳолатга тушишим», — дейди журналист.


Телеграм Россияда расман блокдан чиқарилди — Sof.uz\nТелеграм Россияда расман блокдан чиқарилди\n22.06 11:58 92 Технология\nРоскомнадзор Россияда Телеграм'ни расман блокдан чиқарди. Бу ҳақда мессенжер асосчиси ва эгаси Павел Дуров маълум қилди.\nБлокдан чиқариш натижасида амалда нима ўзгаради? Россиядаги Телеграм мобил иловаларининг барқарорлиги ва тезлиги ошиши керак. Телеграм каналлари ва хизматларига тўғридан-тўғри ҳаволалари VPN'га уланмасдан ҳам мавжуд бўлади, бу эса канал ва чатлар иштирокчиларининг кўпайишига олиб келади. Шу билан бирга, шахсий маълумотларни сақлаш режасида ҳеч қандай ўзгариш йўқ — шахсий маълумотларнинг махфийлиги ва шахсий ёзишмаларнинг махфийлиги барча мамлакатларда Телеграм'нинг асосий қонун-қоидаси бўлиб қолмоқда.\n"Блокировкадан чиқариш ИТ-тадбиркорлар ва инвесторлар учун яхши белги бўлади, деб ўйлайман. Россия ҳукуматининг ушбу ва бошқа соҳалардаги бундай ҳаракатлари оптимизм туғдирмоқда. Умид қиламанки, ижобий ҳаракатлар йўналиши сақланиб қолади ва Россия рақамли соҳада ўз имкониятларини амалга ошира олади.\nСўнгги икки йил ичида Телеграм'дан фойдаланишда давом этган барча россияликларга раҳмат. Сизнинг ишончингиз ва қўллаб-қувватлашингиз бу вақт давомида жамоамизни илҳомлантирди. Ишонаманки, ушбу қўллаб-қувватлаш бугунги тадбирнинг сабабларидан бирига айланди" - дейди Дуров.\nтелеграм Россия блок ахборот эркинлиги\nБугун, 11:03 553 Ўзбекистон


Кал эркак соч ўстирадиган 7 қути дори воситасини ўғирлади - 5 Июля 2017 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2017 » Июль » 5 » Кал эркак соч ўстирадиган 7 қути дори воситасини ўғирлади\nАмериканинг Мичиган штатидаги Дирборн шаҳридаги дорихоналардан биридан кал эркак 7 қути соч ўстирадиган дори воситасини ўғирлади, деб хабар берди Ntv.ru нашри.\nДорихона АҚШдаги йирик фармацевтика дўконлари тармоғига тегишлидир. Кириш эшиги тепасига ўрнатилган видеокамера эшикдан атрофга аланглаб кириб келаётган кал эркакни суратга олган. У дорихонага кириб, 7 қути соч ўстирадиган дори воситасини ўғирлаб, воқеа жойидан яширинган. Ўғирланган дори воситасининг нархи 380 долларни ташкил этади. Ўғрини қўлга олиш учун полиция шаҳар аҳолисидан ёрдам сўради. Полициячилар "ўғри қайтиб келади” деб ҳазиллашмоқда. Чунки у ўғирлаган дори воситасидан мунтазам равишда фойдаланиш зарур.\nКатегория: DUNYO YANGILIKLARI / ДУНЁ ЯНГИЛИКЛАРИ | Ko'rganlar:: 214 | Добавил: www.BePuL.NeT | Теги: #habarlar, #uznews, #новости, #newsuz, #Yangiliklar, #ahborot, #Yangilik, #news, #xabarlar | Рейтинг: 0.0/0


Хитой олимлари яратган тери гели яраларни из қолдирмасдан даволай олади » JIZZAXCITY.UZ - Жиззах ахборот портали\nЖиззах ахборот портали » Саломатлик » Хитой олимлари яратган тери гели яраларни из қолдирмасдан даволай олади\nХуачжун Фан ва технология университетида тадқиқотчилар жамоаси ипак протеинга асосланган гель ишлаб чиқди. Уларнинг айтишича, бу гель терининг шикастланишларсиз тикланишига имкон беради. “Biomaterials Science” журналида чоп этилган мақоласида гуруҳ ўзлари ишлаб чиққан гелларни ва унинг қанчалик яхши ишлашини тавсифлайди.\nТерининг шикастланиши туфайли яраланиш нафақат ёмон, балки кўпчилик учун у яра оғриғини эслатувчи бўлиши мумкин. Шу сабабларга кўра олимлар жароҳатни чандиқсиз даволаш учун йўл излаганлар. Ушбу янги ҳаракатда Хитой жамоаси муаммо ечимини – серицин водородини топишга даъво қилмоқда.\nТадқиқотчилар томонидан ишлатиладиган гель ипак оқсилига асосланган бўлиб, тадқиқотчилар ипакдан серицин чиқариб, оқсил занжирларини ўзаро боғлаш учун ультрабинафша нурни ва фотоинициаторни қўллашган. Натижада гель ҳужайраларга яхши ёпишди ва иммунитетнинг катта қисми унга жавобан ишга тушмади. Тадқиқотчиларнинг таъкидлашларича, унда мосланадиган механик хусусиятлар бор. Улар гелнинг яллиғланишни тўхтатиб, янги қон томирлари ривожланишини рағбатлантириш орқали чандиқсиз даволашга имкон беришини тушунтиришди. Бундан ташқари, TGF-β ўсиш омиллари тартибга солиб қўйилди, натижада илдиз ҳужайралари шикастланган тўқима ўрнига янги терининг ривожланишига имкон берувчи жароҳат жойига йўналтирилди.\nТадқиқотчиларнинг таъкидлашича, ипакда топилган оқсиллар биофаолликка эга. Аминокислоталарнинг таркиби инсон терисига жуда ўхшаш. Гель, шунингдек, жароҳатга кирмаслиги учун бактерияларни тўсади, бу эса ярани одатдагидан кўра тезроқ даволаш имконини беради.\nГелнинг ёқимсиз ёндош таъсирларга сабаб бўлмаслигини таъминлаш учун кўпроқ ўрганиш талаб қилинади, аммо жамоа некбин. Улар шикастланишлар пайдо бўлишининг олдини олиш учун мавжуд бўлган ҳар қандай нарсадан яхшироқ иш қилишига ишора қиладилар. Улар ўзларининг геллари яқинда жароҳатни нафақат хавфсиз ва самарали тарзда даволаш учун ишлатилишини, балки жароҳатланишларнинг олдини олишини ҳам тахмин қилмоқдалар.


ЎЗБЕКИСТОН РЕСПУБЛИКАСИ ОЛИЙ СУДИЖИНОЯТ ЖАЗОСИЗ ҚОЛМАЙДИ from\nАфсуски ишлаш учун хорижга бориб, турли хил ёт ғоялар таъсирига тушиб қолаётган ватандошларимиз ўз келажакларини барбод қилишмоқда.\n1986 йил Андижон вилоятининг Асака туманида туғилган Ботир Мадаминов ҳам ана шундайлардан бири ҳисобланади.\nУ 2008-2010 йилларда отаси ва икки нафар укаси билан Россия Федерациясига ишлаш учун бир неча маротаба бориб келади. Кейинроқ ёлғиз ўзи Москва областининг Серпухов районига ишлаш учун боради. У 2011 йилнинг декабрь ойига қадар фарғоналик Абдураҳим ва андижонлик Умид исмли шахслар билан биргаликда қурилиш ишларида ишлайди.\nАммо бу икки кимса “Жиҳодчилар” диний экстремистик ташкилотининг “Москва жамоати” аъзолари бўлганликлари боис, улар аста-секин Ботирни “ҳижрат”, “жиҳод” қилишга даъват этишади. Натижада Ботир уларга эргашиб, “Жиҳодчилар” оқимининг “Москва жамоати” аъзосига айланади.\nДастлаб у жангарилар тайёрлаш лагерида қурол-яроғ ҳамда портловчи қурилмалар билан ишлаш усулларини ўрганади. Сўнгра 2012-2013 йиллар давомида “Носир” тахаллуси остида Покистон ҳукумати қўшинларига қарши жанговар ҳаракатларда иштирок этади.\n2013 йилнинг куз фаслида “Туркистон ислом ҳаракати” ташкилоти Покистон қуролли кучларининг жиддий қаршилигига учрагач, 2014 йилнинг ноябрь ойида улар Афғонистонга ўтишади.\n2015 йилнинг охирида Ботир Мадаминов “Ислом Давлати Хуросон вилояти” террористик гуруҳи сафига қўшилиб, 2016-2018 йилларда гуруҳ аъзоларига озиқ-овқат маҳсулотлари тарқатиш билан шуғулланади.\n2019 йилнинг 3 апрель куни Ботир Мадаминов юртимизга қайтарилди.\nЖиноятга жазо муқаррар. Одил суд томонидан Ботир Мадаминовнинг содир этган қилмишлари атрофлича кўриб чиқилди ва у 9 йил муддатга озодликдан маҳрум этилди.\nБундай адашган шахсларнинг аччиқ кечинмалари бошқаларга сабоқ бўлмоғи лозим.\nботлар – 67


ТЎЙ КЎРПАСИ - “Китоб дунёси” газетаси сайти\n828 марта кўрилган.\nБугун биз янги уйга кўчамиз. Юкларимиз унча кўп эмас. Лекин биринчи ўринда рўмолга тугилган кўрпани тайёрлаб қўйдим, худди қолиб кетишидан чўчигандай тугунни бағримга босганча хаёлга чўмибман. Бир пайт турмуш ўртоғимнинг хўмрайган нигоҳига кўзим тушиб қолди. Қўлимдаги тугунни юкларнинг устига қўйганча, шоша-пиша қолган нарсаларни йиғиштира бошладим. Барибир хаёлим тугундаги кўрпада эди. Қадрдон кўрпа... Анча эскириб, оҳори кетиб қолганлиги учун бу кўрпа оила аъзоларимга ёқмай қолганига анча бўлган. Улар бир неча марта: “Шу кўрпани ташлаб юборсак-чи, эскириб ҳеч нарсага ярамай қолди-ку”, дейишган. Аммо унинг менга қанчалик қимматли ва азизлигини уларга ҳеч тушунтиролмасдим. Бу кўрпа қавилганига йигирма йил бўлибди. Унинг менга севимли эканлиги фақат ичига пахта солингани-ю, жуда юмшоқ ва паҳмоқлигидагина эмасди. Мунис ва мушфиқ онамдан ёдгорлик эди у. Орадан шунча йиллар ўтган бўлса-да, унда ҳамон онам қўлларининг илиқ тафти, қалб ҳарорати сақланиб қолганини доимо ҳис этаман.\nОнажоним бу кўрпани менинг тўйимдан уч йил олдин қўлда қавишни бошлаганди. У пайтлар оиламиз жуда афтодаҳол бўлиб, онамнинг менга энг қимматбаҳо совғаси шу эди, аммо улгуролмади. Кўрпанинг тўйимиз кунига тайёр бўлмаганидан онажонимнинг жуда хижолат чекканлиги эсимда.\n— Олган пахтам камлиги сабабли кейинги йилни кутдим ва иккаласини аралаштира қолдим. Камчиликлари бўлса хафа бўлмайсан-да.\nХижолатдан бошини эгиб сўзлаган онамнинг ўшандаги гапларининг маъносини мен ҳам бошим билан маъқуллаб англаяпман. Хотирлаяпман.\nБундан йигирма йил аввал уйимизда бахтсиз ҳодиса юз берганди. Ёзнинг жазирама кунлари. Қишлоғимизда кечқурунлари чироқ бўлмаганлиги учун кичик укам пашшахонада шам ёруғида дарс қиларди. Унинг эҳтиётсизлиги туфайли кутилмаганда ёнғин бошланди. Нимагадир олов тез туташиб, ҳамма нарсаларимиз ёна бошлади. Бахтимизга қаттиқ шамол ва енгил ёғиб ўтган ёмғир ёнғинни ўчирди. Бироқ олов тезлашиб кетган маҳали онам менинг тўйимга деб қавиган кўрпанинг бир чеккасига ҳам чўғ тушган экан. Буни кўрган онам ўзини йўқотиб қўйганидан нима қиларини билмай кўрпани асраш учун кафтлари билан оловни ўчиришга уринарди. Кўрпага унчалик зарар етмаганини кўрган онам жуда қувонди. Қўлининг куйганини бизга билдирмади. Аммо укамнинг аччиқ чинқириғи бизни хавотирга солиб онам қошига югуриб бордиг-у, унинг кафтлари қип-қизил гўшт эканлигини кўриб, қўрқиб кетдик. Қанча дори-дармон қилмайлик, куйган излар кетмади. У чандиқ онамнинг қўлларига эмас, менинг юрагимга ўйилгандек эди гўё. Ҳар доим уйимизга борганимда, онамнинг кафтларини юзимга босиб, уни кўз ёшларим билан ювардим. Онам: “Қўлим ҳечам оғримайди, қўйсанг-чи” дея хижолат чеккани сари мен ўзимни айбдор ҳис этардим...\nМана орадан қанча сувлар оқиб ўтди. Онажоним вафот этганига ҳам анча бўлди. Аммо бу кўрпа эскириб, ҳеч кимга ёқмай қолган бўлса-да, менга онамнинг меҳрини бера оладиган, уни эслатиб турадиган ягона ёдгорлик эди. Бугун уни бағримга босиб, янги уйимга олиб кетар эканман, онамнинг менинг юзларимни силаётган қайноқ кафтларини ҳис қилдим. Тугунда мунғайиб турган кўрпа нимагадир онамга ўхшаб кетди. Унинг нигоҳлари ҳорғин бўлса-да, бизнинг ниҳоят бошпаналик бўлганимиздан ва ўзи ҳам биз билан янги уйга бораётганлигидан хурсанддай эди... Уни бағримга қаттиқроқ босдим.\n“Онажон, сиздан миннатдорман. Сизни соғиндим. Сизни жуда-жуда яхши кўраман.


Қозоғистон президенти Токаев Остона номини Нурсултонга ўзгартиришни таклиф этди - 20.03.2019, Sputnik Ўзбекистон\nПрезидент лавозимига киришиши билан Токаев Қозоғистон пойтахти Остона шаҳри номини Нурсултонга ўзгартириш таклифини киритди 20.03.2019, Sputnik Ўзбекистон\n© Sputnik / Рамиль Ситдиков / Фотобанкка ўтишПрезидент Казахстана Касым-Жомарт Токаев\nТОШКЕНТ, 20 мар - Sputnik. Қозоғистон пойтахти Остона шаҳри Нурсултонга ўзгартирилиши керак. Бу ҳақда Қозоғистон президенти вазифасини бажарувчи Токаев қасамёд маросимидан кейин баёнот қилди.\nТокаев Қозоғистон президенти сифатида ўзининг илк нутқини сўзлаган.\n"Елбасининг халқимиз олдида хизматлари шу қадар буюкки, биз бу исмни абадийлаштиришимиз лозим. Бу олий даражада адолатдан бўлади", - деган Қозоғистон президенти Касим-Жомарт Токаев.\nУ Қозоғистон, Нурсултон Назарбоев туфайли бутун бошли социалистик майдонда, хусусан Марказий Европада ҳам етакчи мамлакат мақомига эришганини қўшимча қилди.\n"Бизнинг пойтахтимиз президентимиз номини олиши ва Нурсултон, дея аталиши керак. Бундай таклиф парламентарийлар томонидан 2016 йилда, Қозоғистон мустақиллигининг 25-йиллиги муносабати билан айтилган эди", - деди Токаев.\nУнинг таклифини парламентарийлар гулдурос қарсаклар билан қарши олишди.\nКасим-Жомарт Токаев Қозоғистон президенти қасамёдини келтирди. Конституцияга биноан у Нурсултон Назарбоевнинг президентлик муддати якунига қадар давлат раҳбари вазифасини тўлақонли бажаради.


Индонезия харбийлари Ачех шаҳарчасига жанггарилар билан курашиш учун қўшимча аскарлар юборилганини инкор қилмоқда. Ҳарбийларга кўра, минглаб аскарлар 26 декабр кунги цунами оқибатларини бартараф этиш учун юборилган.\nИндонезия расмийлари тўфондан азият чеккан одамларга ёрдам кўрсатиш ишларини амалга оширишда тўсиқлар яратаётганлиги учун танқид остига олинган эди.\nБМТ хорижий ёрдам кўрсатиш ташкилотлари ҳарбийлар кузатуви остида бўлиши лозимлиги ҳақидаги Индонезиянинг талаби юзасидан хавотир билдирмоқда. БМТга кўра бу ёрдам ишларига ҳалақит бериши мумкин.\nАйни пайтда, бугун Осиё тараққиёт банки тарқатган баёнотда цунами оқибатида қарийб икки миллион одам қашшоқликка дучор бўлиши мумкинлиги айтилади.


АКАДЕМИЯ ДУНЁ ТАН ОЛГАН УНИВЕРСИТЕТ ҲАМКОРИГА АЙЛАНДИ\nЎзбекистон халқаро ислом академияси делегацияси Туркияда давом этаётган хизмат сафари давомида ушбу мамлакатнинг етакчи таълим муассасалари билан ҳамкорлик бўйича муҳим келишувларга эришмоқда.\nТашрифнинг навбатдаги кунида академиямиз ректори Шуҳрат Ёвқочев Анқара университети, хусусан ушбу олий таълим муассасасининг Илоҳиёт факультети фаолияти билан яқиндан танишди. Аҳамиятли томони шундаки, томонлар ўзаро ҳамкорлик бўйича меморандум ҳам имзоладилар.\nТаъкидлаш жоизки, Туркиянинг энг нуфузли олий ўқув юртларидан бири бўлган Анқара университети дунё олий таълим муассасалари ўртасида ҳам юқори ўринларда эътироф этилади. Катта ҳудудга эга бўлган ушбу университетда йилига 65 мингдан зиёд талаба таҳсил олади. Уларга уч мингдан ортиқ профессор-ўқитувчилар дарс беради. Улар орасида илмий даражага эга бўлган хорижлик муаллимлар кўплиги ҳам университетнинг илмий салоҳияти юқори эканидан далолат беради.\nБугунги кунда Анқара университети таркибида 18 та факультет, 14 та институт, ўндан зиёд олий мактаб, давлат консерваторияси, тиббиёт муассасаси, стоматология, ветеринария муассасалари, музей фаолият кўрсатмоқда.\nМазкур нуфузли университет билан ҳамкорлик алоқаларини йўлга қўйган Ўзбекистон халқаро ислом академияси делегацияси энди Конья шаҳридаги диний таълим муассасалари ва Селжук университети фаолияти билан яқиндан танишади.


Кийик ўти фойдаси ҳақида - Ўзбекистон Республикаси Қишлоқ хўжалиги вазирлиги\nРеспубликамиз табобат оламида шифобахшлиги жиҳатидан олдинги ўринларда турадиган ўсимлик – бу кийик ўтдир. Кийик ўти (Zizifora) тукуми лабгулдошлар (Labiatae) оиласига мансуб кўп йиллик ўсимлик бўлиб, республикамизда бу туркумнинг 7 тури учрайди. Табобатда ва озиқ-овқат саноатида эса, асосан табиатда кенг тарқалган учта тури “кийик ўти” номи билан ишлатилади. Маҳаллий аҳоли кийик ўтини “кўк ўти”, “бўйи нон” каби турли номлар билан ҳам аташади. Кийик ўти баландлиги 40cм гача етадиган ўсимлик бўлиб, пояси кўп, асоси ёғочланган, бироз эгилган, ингичка, серновдали, майин тукчалар билан қопланган.\nБарги наштарсимон, понасимон, ўткир учли, тукли ёки момиқ тукчалидир. Поя ҳамда новдачалари учидаги гуллари бандли, майин тукчали бўлиб, тўпгул шаклида жойлашган. Гултожибарги 7-8 мм, оч гунафша рангли, хушбўй, июнь ва июль ойларида гуллайди, уруғи июль-сентябрь ойларида етилади.\nКийик ўти тоғли районларнинг асосан шимолий ва жанубий ён бағрларидаги шағалли ва тошли, соз ва қўнғирсимон тупроқли жойларда, денгиз сатҳидан 2400м баландликкача бўлган жойларда тарқалган. Айниқса у жанубий тоғ ёнбағларида кўп тарқалган бўлиб, баъзи жойларда кенг майдонларни эгаллайди.\nКийик ўти асосан Угом, Чотқол, Пском, Қурама ва Қоржонтоғда, Зарафшон, Туркистон, Нурота ва Ҳисор тоғ тизмаларида кенг тарқалган. Республикамизнинг Тошкент, Наманган, Жиззах, Самарқанд, Қашқадарё ва Сурхондарё вилоятларининг тоғли туманларида ўсади. Жиззах вилоятининг Зомин, Бахмал ва Фориш туманларида кенг тарқалган.\nМазкур ўсимликнинг “Кийик ўти” деб аталишининг асосий сабабларидан бири, бу кийикларнинг, бурама шохли ёввойи тоғ эчкилари “мархўр”нинг ва ёввойи тоғ қўйлари “алқор”нинг севимли озуқаси эканлигидан бўлса керак. Кийик ўтининг тарқалган жойларда албатта кийикларни, бурама шохли ёввойи тоғ эчкиси “мархўр”ни ва Северцов номи билан аталувчи ёввойи тоғ қўйлари “алқор”ни учратиш мумкин.\nМаҳаллий аҳоли кийик ўтини зиравор сифатида турли таомларга қўшишади, чунки уларнинг таркибида эфир мойлари, витаминлар ва одам организми учун зарур бўлган турли макро ва микро элементлар мавжуд. Халқ табобатида кийик ўтларидан буйрак, юрак, жигар ва ошқозон ичак ҳасталикларини даволашда ишлатиб келинади.\nИлмий табобатда уларнинг дамламаси юракнинг иш фаолиятини яхшилашда, артериал қон босимларини пасайтиришда, ҳамда пешоб ҳайдовчи дори воситаси сифатида кенг қўлланилади. Ўсимликнинг ер устки қисмлари– пояси, барги ва тўпгуллари таркибида 2.5 фоизгача эфир мойлари, С, Е, А витаминлари мавжуд. Шунингдек, “Сафро ҳайдовчи Хожимаров йиғмаси”нинг асосий таркибларига ҳам кийик ўти киритилган.\nҲозирги вақтда бу йиғма тиббиёт амалиётида жигар ҳасталикларини даволашда, айниқса сариқ касаллиги – гепатитни самарали даволашда ишлатилмоқда. Кийик ўт нафақат табобатда балки, озиқ-овқат саноатида ҳам кенг қўлланилмоқда. Унинг асосида, профессор Қ.Хожиматов томонидан чанқоқбости шифобахш алькогольсиз “Тошкент” ичимлиги яратилган.\nБундан ташқари кийик ўт турли “фиточой”лар таркибига киритилган ва муваффақиятли ривишда ишлатилиб келинмоқда. Алоҳида таъкидлаш жоизки, айни пайтда кийик ўтидан сифати оширилган (бойитилган) чойлар тайёрлашда фойдаланмоқда. Бунда асосан олимларимиз халқимизнинг кўп йиллик тажрибаларига таяниб, турли “фиточой”лар ва “бойитилган чойлар” тайёрлашга ва яратишга мувофаққиятли эришмоқдалар.\nРеспубликамизинг шаҳар ва қишлоқларидаги чойхоналарда ҳамда умумий овқатланиш масканларида, айниқса Жиззах вилоятининг турли туманларида ёзнинг жазирама кунларида кийик ўтидан дамланган чойлар киши танасига роҳат бағишлайди, чанқовни босади, овқатни яхши ҳазм қилади, қон босими ва юрак фаолиятини мўътадиллаштиради. “Шифобахш” илмий-ишлаб чиқариш марказига қарашли ихтисослашган Давлат ўрмон хўжаликларида, ҳамда Зомин, Бахмал ва Фориш ўрмон хўжаликларида ҳар йили 4 тоннадан зиёд кийик ўти хом-ашёси тайёрланиб истеъмолчиларга етказилиб берилмоқда.\nИстеъмолчилар асосан, фармацевтика фаолияти билан шуғулланувчи “Салваре”, “Асель”, “Оқтош”, “Меҳригиёҳ” ва “Гербофарм” каби корхоналар бўлиб, бу корхоналарда кийик ўти қайта ишланиб, улардан тайёрланаётган “фиточойлар” биологик фаол қўшимчалар (БАД) ва дори воситалари халқимиз дардига малҳам бўлмоқда.\nҲозирги вақтда кийик ўтини республикамизнинг ихтисослашган Давлат ўрмон хўжаликларида маданий ҳолда етиштириш устида илмий ва амалий ишлар олиб борилмоқда. Мақсадимиз табиатга зиён етказмасдан кийик ўтни маданишлаштириш ва истеъмолчилар эҳтиёжларини қондириш учун мустаҳкам хом-ашё базасини яратишдан иборат.


Бутунлай йўқ қилиш дейсизми?\nАфсуски, бунинг иложи йўқ, шунинг учун қоп-қоп ваъдаларга учманг! Танадаги туклар 3 боқичда ўсади: биринчи босқич — туклар ҳали мудроқ ҳолат (ўсмирлик давригача), сўнг «уйғониш» даври бошланади. Учинчи босқичда эса тери устида пайдо бўлади. Бундан хулоса қилиш мумкинки, тери устидаги тукларни олиб ташлаётганингизда ҳар бир тола тагидан янгиси ўсиб чиқишга тайёргарлик кўради.\nОлдин терига энзим воситаси суртилиб, сўнг тери термобандаж билан ўралади. Маълум вақтдан сўнг худди биоэпиляциядаги каби жараён қайтарилади. Ижобий ва салбий томонлари ҳам ўхшаш. Аммо у сал оғриқсизроқ ва тахминан 40 дақиқа давом этади. Ундан юздаги туклардан халос бўлишда фойдаланиб бўлмайди ва ҳомиладорларга қатиъян ман этилади.\nҲар тукка махсус игна ёрдамида ток юборилиб, ўсиши тўхтатилади. Бу муолажани малакали мутахассисга ишониб топшириш керак.\nМуолажа омадли ўтса, туклар билан узоқ вақтга хайрлашасиз. Аммо ҳаммада ҳам бир хил натижага эришилмайди.\nкўп вақтни олади, бир неча маротаба такрорлаш эҳтиёжи мавжуд;\nтери шишиб кетиши, куйиши ва рангига таъсир қилиши мумкин;\nсурункали хасталиклар, ҳомиладорлик ва қанд касали билан оғриган аёлларга тавсия этилмайди.\nТерига юпқа қилиб мум суртилади ва махсус қоғоз ёки бармоқлар ёрдамида туклар олиб ташланади.\nҲар қандай тери турига мос;\nҳомиладорликда ҳам ман этилмайди;\nарзон ва қулай, уй шароитида ҳам бажариш мумкин;\nтананинг барча қисмига ишлатса бўлади;\nнатижа 3—4 ҳафтага етади;\nмуолажани такрорлаш учун тукларни ўстиришга тўғри келади.\nОртиқча тукларга нур ва иссиқлик юбориш орқали тери юзаси тозаланади.\nБошқа турларга қараганда оғриқсиз;\nнатижа 5-6 йил сақланади, агар муолажа омадли ўтса, бутун умрга бу муаммони эсингиздан чиқарсиз.\nСариқ ва оч рангли туклар учун самарасиз;\nқизариш, шиш ва доғлар пайдо бўлиш эҳтимоли бор.\nТуклар устига лазер нури юборилиб, илдизига шикаст етказилади.\nДеярли оғриқни ҳис қилмайсиз;\nкам вақт олади, бир муолажанинг ўзидаёқ сезиларли натижага эришиш мумкин;\nмуолажа тўғри олиб борилганида қалин туклардан бутунлай халос бўлинади.\nОч рангли ва сарғиш туклар олинмай қолиши мумкин.\nОртиқча туклар илдизи электр қуввати таъсирида куйдирилади. Тери юзасига чироқ чақнаши орқали ишлов берилади.\nтери ичида туклар ўсмайди;\nэлосэпиляциядан кейин қуёш нурлари тагида тобланиш мумкин;\nбарча турдаги терига мос тушади.\nОч рангли тукларни йўқотиш учун бир неча марта муолажа ўтказиш талаб этилади;\nмуаммодан бутунлай халос бўлишга кафолат берилмайди.


2000 йилларнинг энг гўзал аёллари Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари 2000 йилларнинг энг гўзал аёллари 11:52, 04 июль 2016\tАйшвария Рай Шарқ маданиятига, киносига мухлис бўлган Ғарбни ҳинд актрисаси Айшвария Рай ўзининг гўзаллиги билан мафтун этди. У 1994 йилда “Дунё гўзали” номига эга бўлгач, ҳинд фильмларида суратга туша бошлади ва тез оради Болливуд юлдузига айланди.\nГўзал аёллар доимо омманинг эътиборида бўлиб келган. Анжелина Жоли ҳам шулар жумласидандир. Анжелинанинг мухлисалари эса пластик жарроҳларни севимли актрисаларига ўхшаш учун илтимосга кўмиб ташлаган. Унинг юз тузилиши, лаби, бодом қовоғи XXI аср бошларида гўзаллик тимсолига айланди. Ева Мендес Лотинамерикалик гўзал, кубалик муҳожирларнинг қизи бўлган Ева Мендес асримизнинг энг гўзал аёлларидан бири ҳисобланади. Голливуд режиссёрлари унинг актёрлик маҳоратини тан олмагани учун у узоқ вақт эпизодик ролларни ўйнаб, ўртамиёна актриса бўлиб юрди. “Машғулот куни” фильмидаги роли эса уни дунёга танитди. Ева Мендес ўзининг табиий гўзаллигидан самарали фойдаланади. Моника Белуччи Моника Белуччи бир нигоҳ ташлаши билан инсонни ўзига жалб этади. Айнан ташқи қиёфаси билан фильмга жон бағишлайди. Моника малика ролидан тортиб, оддий хизматкор ролларини ҳам ижро этган.


Отам кўрсатган йўлдан бордик - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 14 Март 2019\tКӯришлар: 582\nжўнатишларини сўраб, кўнгилли равишда ариза ёзганимда, мендан катта айрим йигитлар елка қисганча сўрашарди: "Ростдан ҳам ариза ёзиб келдингми? Ё…" Мен бу каби саволларни беришганда, охиригача эшитмасдан, маъноли жилмайганча ўтиб кетаверардим. Мени тушунмайдиганларга нима ҳам дердим. Қалбимдаги йигитлик бурчимни бажаришга интилиш, ҳарбийда хизмат қилиш ўша савол берган йигитнинг ҳам, менинг ҳам ватанпарварлик бурчим эканлиги ҳақида айтганим билан тушунармиди?\nЛекин баъзан ўйланиб қолардим. Оиламизда ҳар бир инсон ўзи туғилиб-ўсган юртини севиши, уни ҳимоя қилиши ҳақида суҳбатлар кўп бўларди. Бошқа оилаларда бундай суҳбатлар ҳеч бўлмаганмикан? Ҳарбий хизматдан қочиб юрган айрим йигитларнинг оталари менинг дадам каби ҳамма Россияга ишлаш учун кетаверса, ё армиядан қолиш учун бирон-бир олий ўқув юртига илиниб қолишга уринса, ким Ватанни ҳимоя қилади, деб айтишмаганмикан?\nАввал акам - Қурбонали Отаев кўнгилли равишда ҳарбий хизматга кетди. Акам хизматни тугатгандан кейин ҳам, Қуролли кучлар сафида қолди. Ҳозир вилоятимиздаги ҳарбий қисмлардан бирида прапоршик рутбасида хизмат қилиб, армияга янги борган йигитларга устозлик қилмоқда.\nУндан кейин отам - Зариф Отаевнинг ҳарбийда хизмат қилиш - Ватанни ҳимоя қилиш ҳақидаги суҳбатлари таъсирида мен ҳам хизматга жўнадим.\nҲозир укам Бегали мактабда, юқори синфда ўқийди. У ўқишга жуда қизиқади. Олий ўқув юртига кириб ўқиш ниятида. Лекин у ҳам биз - акалари каби йигитлик бурчини ўташ ҳақида ўйлайди.\nМен ҳам, акам ҳам ҳеч кимга, ҳеч қачон: "Мен армияга бориб-келдим. Сен, нега хизматдан қочиб юрибсан?"- демаганмиз. Ахир, қайси ўғил ўз она-Ватанига қилган хизматини миннат қилади? Қолаверса, мен яшаётган Турсун Ўлжабоев номли қишлоқ жамоатининг Янгиобод қишлоғида ҳарбий хизматга ўз ихтиёри билан жўнаб кетаётган, Ватан олдидаги бурчини бажариб келаётган йигитлар кўп. Ва менинг эшитишимча, икки йилдан буён мамлакатимиз Мудофаа вазирлигидан ноҳиямиз раҳбарияти номига миннатдорчилик хати келар экан. Бу хатда спитаменлик йигитларнинг ҳарбий хизматга кўнгилли равишда отланаётганликлари ҳам айтилар экан. Бу эътибордан эса, хурсанд бўлмаслик, фахрланмаслик мумкин эмас, албатта.\nБугун: 13-08-2020 18:29:12


Назарбоевнинг шу пайтгача ўртага ташлаган минтақавий интерграцияга оид таклифлари Ислом Каримов эътирози боис¸ муваффақиятсизликка юз тутиб келмоқда.\nЎзА миллий ахборот агентлиги хабарига кўра, 16 март куни кечқурун Тошкент аэропортида Қозоғистон президенти Нурсултон Назарбоевни Ўзбекистон Бош вазири Шавкат Мирзиёев кутиб олди.\nТашриф асосий воқеаларининг 17 март куни бўлиб ўтиши режалаштирилган.\nҚозоғистон Ташқи ишлар вазирлиги матбуот хизмати вакили Элёс Умаровнинг Озодликка билдиришича, Нурсултон Назарбоевнинг ушбу ташрифи президент Ислом Каримовнинг таклифига биноан амалга оширилаяпти.\n- Бизнинг президентимиз Тошкентга ўзаро ҳамкорликдаги конструктив ва конкрет масалаларни муҳокама қилиш мақсадида йўл олаяпти. Қозоғистон томони ўзаро мулоқотга тайёр эканлигини намойиш қилиш билан бирга минтақада хавфсизликни таъминлаш борасида ва сув ресурсларидан ҳамкорликда ва рационал фойдаланишда иқтисодий лойиҳаларни амалга оширишда истиқболли натижалар кутаяпти. Ушбу ташриф давомида Марказий Осиё учун муҳим масалалар хусусида муштарак қарор қабул қилиш ҳамда ўзаро ҳамкорлик борасида конструктив мулоқот олиб бориш масалалари муҳокама қилинади, деди Қозоғистон Ташқи ишлар вазирлиги матбуот хизмати вакили Элёс Умаров.\nЎзА хабарига кўра, Ўзбекистон ва Қозоғистон раҳбарлари икки томонлама муносабатларга доир масалалар ҳамда минтақавий ва халқаро аҳамиятга молик муаммолар юзасидан фикр алмашадилар.\nМузокара якунида Ўзбекистон билан Қозоғистон ўртасидаги ҳамкорликни янада ривожлантиришга қаратилган қатор хужжатларни имзолаш режалаштирилаётгани ҳақида ёзади ЎзА.\nНазарбоевнинг Тошкент сафари давомида асосан, иккита асосий масала - минтақа хавфсизлиги ва сув ресурсларидан оқилона фойдаланиш муаммоларининг муҳокама қилиниши кутилаяпти.\nТаҳлилчилар фикрича, минтақада Ўзбекистон ва Қозоғистон раҳбарлари ўртасида ўзаро рақобат мавжуд бўлиб, сўнгги икки йил мобайнида икки давлат раҳбарининг минтақада лидерлик мавқеи борасида кураши натижасида ўзаро муносабатлар совуқлашгани кузатилди.\nЎтган йил давомида минтақадаги икки йирик давлат - Ўзбекистон ва Қозоғистон ўртасидаги савдо обороти учдан бирга қисқарди.\nҚозоқ расмийлари буни молиявий бўҳрон билан боғлаган бўлса, таҳлилчилар қўшнилар ўртасидаги сиёсий зиддиятнинг натижаси ўлароқ баҳоладилар.\nЎзбекистонлик сиёсатшунос Камоллиддин Раббимов фикрича, бугунги кунда минтақадаги мавжуд вазият бу икки раҳбарнинг муносабатларини яхшилаш талабини қўяпти.\n- Айни пайтда икки давлат бир-бири билан ҳамкорлик қилишга маҳкум. Буни иккаласи ҳам яхши тушунишади. Чунки умуман Марказий Осиë давлатларининг ресурслари бир-бирига боғлиқ. Уларнинг ресурслари ҳеч қачон ҳеч бир давлатда тенг тақсимланмайди. Шу нуқтаи назардан менимча¸ ҳозир Марказий Осиëда хавфсизлик муаммолари актуаллашаяпти. Мен тахмин қилишим мумкин: Назарбоев ва Каримов ëпиқ эшиклар ортида Тожикистон билан Ўзбекистон муносабатларини ҳам муҳокама қилса керак. Бу Қозоғистоннинг манфаатларига киради. Сабаби агар Марказий Осиëда мана шу инқироз кучаядиган бўлса¸ бу Қозоғистоннинг ҳам хавфсизлигига¸ умуман Марказий Осиë геосиëсатига салбий таъсир қилиши мумкин. Мен тахмин қиламан Имомали Раҳмонов Назарбоевдан воситачилик ролини ўйнашни илтимос қилган бўлиши мумкин. Чунки Қозоғистоннинг Тожикистон билан муносабатлари яхши. Айни пайтда Назарбоев ва Каримовлар бир бири билан тенгма тенг гаплаша оладиган шахслар, дейди Камоллиддин Раббимов.\nҚозоғистонлик таҳлилчи Дўсим Сатпаев Назарбовнинг Ўзбекистон ва Тожикистон ўртасидаги воситачилик вазифасини уддалаши қийинлигини айтади.\n- Бахтга қарши икки давлат моделлари мутлақо ўзгача. Қозоғистон интеграцияни қўлласа, Ўзбекистон изолация тарафдори. Айнан мана шу ҳолат икки давлат ўртасидаги муносабатларнинг ривожланиб кетишига тўсқинлик қилади. Муаммолар жуда кўп бўлиб, уларнинг энг асосийси, сув ресурслари билан боғлиқ. Сув борасидаги муаммолар аллақачон кескинлашиб кетганини Ўзбекистоннинг Тожикистон билан муносабатларида кўриш мумкин. Ўзбекистоннинг Тожикистонга нисбатан кескин танқидлари ҳеч бир натижа бермаслиги аниқ. Қозоғистон бу борада воситачилик вазифасини бажариши мумкин. Лекин Ислом Каримовнинг Қозоғистон бу ролни бажаришини исташига жуда катта шубҳа бор. Айни ташриф давомида минтақа хавфсизлиги муҳокама қилиниши ҳам кутилаяпти. Ўзбекистон ўзининг ички сиёсатига четдан аралашишларини хоҳламаслиги маълум. Ўзбекистон хавфсизлик борасида ўз позициясига эга бўлган бир шароитда Қозоғистон бир ишни уддалашига ишонмайман. Шунинг учун бу ташрифдан мувафаққиятли бирор бир натижа кутиш қийин, дейди Дўсим Сатпаев.\nКамоллидин Раббимов икки давлат раҳбарининг минтақада сув ресурслари борасида кутилаётган муҳокамалари айни давр талаби эканини айтади.\n- Қозоғистон билан Ўзбекистонни бирлаштириб турган манфаат бу сув ресурсларининг тақсимланиши. Қозоғистон ҳам¸ Ўзбекистон ҳам сув қабул қилувчи давлат. Ресурсларни тақсимловчи эмас қабул қилувчи давлатлар. Сувни газ ва нефтга ўхшаб сотиладиган ресурс сифатида эмас табиий ресурс сифатида баҳолаш тарафдори. Шунинг учун улар Тожикистон ва Қирғизистон томонидан таклиф қилинаëтган сувни сотиш масаласига иккаласининг позициясини яқинлаштиришга ҳаракат қилиши мумкин. Бу катта муаммолар. Ташриф натижасида имзоланган ҳужжатлар орқали бу муаммоларни тезда ҳал қилиш қийин. Чунки Ўзбекистон ҳам¸ Тожикистон ҳам ўзининг позициясини ҳимоя қилишда анча чуқурлашди. Уларнинг тезда ўз позициясидан воз кечишини кутиш қийин. Айни пайтда йўл қидирилаяпти. Икки томон ҳам имкон қадар ўзининг имконмиятларини қидириб кўраяпти. Шунинг учун бу муамоларнинг тез ҳал бўлишини кутуиш қийин. Лекин менимча минтақанинг яхлит манфаатларидан келиб чиқиб биринчидан конфликтга йўл қўймаслик¸ иккинчидан муаммоларни музокалар орқали ҳал қилишга ҳаракатлар бўлиши мумкин, дейди Камоллиддин Раббимов.\nТошкентдаги Қозоқ маданий маркази раҳбари Марат Уқубаев эса бу учрашувдан икки қардош халқ ўртасидаги муносабатлар янада яхшиланиши ва ривожланишига асос бўладиган шартномалар қабул қилинишига умид қилаётганини айтади.\nНурсултон Назарбоевнинг 16 март куни Ўзбекистонга бошланган сафари унинг мустақиллик йилларидаги учинчи ташрифидир.\nНазарбоев дастлаб 1998 йил, кейинчалик 2006 йил Ўзбекистонга расмий сафар қилган.\nИслом Каримов эса икки йил аввал Қозоғистонга расмий ташриф буюрган эди.


Тошни жойидан силжитиш осон иш эмас - Халқ сўзи\n13:41 04 Октябр 2020 Сиёсат\n2020 йилнинг 23 сентябрь куни Ўзбекистон Республикаси Президенти Шавкат Мирзиёев БМТ Бош Ассамблеясининг 75-сессияда илк бора она тилимизда нутқ сўзлади. Тошкент вақти билан соат 18.18 да бошланиб, 18 дақиқа давом этган бу нутқда қандайдир сиру синоат, нурли келажакка ишора бордек. Зеро, ота-боболаримиз коинотни ўн саккиз минг оламдан иборат, деб билганликлари ҳам бежиз эмас.\nЎзбекистон Республикасининг жаҳон ҳамжамиятига бемалол юз очиши ва инсоният барқарор тараққиёти йўлида илғор ғояларни олға суришида 2017 йил июнь ойида БМТ Бош котиби Антониу Гутерришнинг Ўзбекистонга расмий ташрифи муҳим роль ўйнаганини айтиб ўтиш жоиз. Ўша тарихий учрашувдан сўнг, биз икки сиёсий воқеанинг гувоҳига айландик. Биринчиси, Ўзбекистон шу йилдан бошлаб ўзининг ташқи сиёсатида Марказий Осиё минтақасига устувор аҳамиятни қаратди ҳамда келгусида интиладиган энг муҳим мақсад-муддаоларини улкан ҳудуддаги мамлакатлар тақдирида кўра бошлади. Иккинчиси, Президентимизнинг 2017 ва 2020 йилларда БМТ Бош Ассамблеяси минбарида туриб киритган таклифлари туфайли Ўзбекистон Марказий Осиё мамлакатлари ичида ташаббускор, деб тилга олинган давлат бўлди.\nАлбатта, бундай юксак даражага етишишнинг ўзи бўлмайди. Бу мамлакатимиз раҳбариятининг улкан ҳамда тинимсиз меҳнати самараси, десак, ҳақиқатни айтган бўламиз. Йигирма олти йил мобайнида ёпилган чегараларнинг очилгани, оқилона муроса асосида амалий ҳамкорлик ва яхши қўшничиликнинг мустаҳкамлангани, хусусан, иқтисодиёт ривожи, аҳоли фаровонлиги учун инвестицион муҳитнинг яратилгани юртимизга шундай маънавий ҳуқуқни берди, албатта.\n2017 йил июнида Самарқандда БМТ шафелигида ўтказилган «Марказий Осиё: ягона тарих ва умумий келажак, барқарор ривожланиш ва тараққиёт йўлидаги ҳамкорлик» мавзуидаги юқори даражадаги халқаро анжуманда минтақадаги фундаментал муаммолар, жумладан, 1979 йилдан буён истилочиларнинг тазйиқи ҳамда ўзаро курашлар остида яшаётган Афғонистон Ислом Республикасининг дарду изтироблари ҳам ўртага ташланди.\nАфғон жамиятини тиклаш йўлида\nҚирқ бир йиллик уруш то 1978 йилгача мавжуд бўлган афғон жамиятининг ички кучлари мувозанатини бузди ва ягона афғон давлатини қайта тиклаш, иқтисодиётни ривожлантириш масаласини узоқ йиллар орқага суриб ташлади.\nБизнинг таҳлилимизча, Афғонистонда давом этган тинимсиз кураш жараёнлари бир қатор салбий оқибатларга олиб келди: биринчидан, чет эл интервенцияси ва фуқаролар уруши ягона афғон давлатининг салоҳиятини емирди; иккинчидан, таълим, саноат, давлат бошқаруви тизими деярли издан чиқди; учинчидан, анъанавий афғон жамияти элитаси обрўсига жиддий путур етказилди; тўртинчидан, мамлакат қолоқлик чегарасини ҳатлаб ўтолмади ва тарихий имкониятни бутунлай қўлдан бой берди. Ана шулар натижасида Ҳинд океанига чиқадиган геосиёсий ҳамда геостратегик нуқтада ўрнашган Афғонистон сўнгги йилларда қудратли давлатлар манфаатлари кесишадиган, аниқ «мўлжал»га олинган давлатга айланди.\nТинчлик масаласидаги дадил қадамлар\nНиҳоят, узоқ йиллик кутишлардан сўнг, Афғонистон тинчлиги масаласида ижобий қадамлар ва ўзгаришлар кўзга ташлана бошлади. 2017 йил 6 июнда Кобулда илк маротаба афғон муаммосига доир халқаро конференция бўлиб ўтди. Унда 27 давлат ҳамда халқаро ташкилотлар иштирок этди. 2018 йилнинг 28 февралида Кобул жараёнининг иккинчи босқичи бўлиб ўтди. Бу сафар дунёнинг 25 давлати вакиллари, жумладан, Ўзбекистон делегацияси ҳам қатнашди. Анжуманда Афғонистон Президенти Муҳаммад Ашраф Ғани баёнот бериб, «барчаси кўнгилдагидек ўтса», толибларга Кобулда қароргоҳларини очишга рухсат берилиши, фуқаролик паспортлари тақдим этилиши ва мамлакат бўйлаб эркин ҳаракатланиш имкони яратилиши таъкидланди. Бундан ташқари, мамлакат қамоқхоналаридаги толиблар озод қилиниб, улар оила аъзолари билан мамлакатнинг исталган ҳудудида истиқомат қилишга рухсат берилиши айтилди.\n2018 йил 26-27 март кунлари бўлиб ўтган Тошкент конференцияси бу борада қўйилган учинчи йирик тадбир эди. «Шавкат Мирзиёевнинг Жанубга мурожаати — бугунги жаҳон саҳнидаги энг асосий қадамлардан бири», деб ёзди Евроосиё ва Россия бўйича америкалик эксперт Стивен Фредерик Старр ҳамда сўзларига изоҳ берди. Унинг фикрича, бу қадам минтақада ўта муҳим аҳамиятга эга бўлган сув ва транспорт йўлаги муаммоларига ечим топишга имкон яратади. Янги темир йўл йўналиши Афғонистон ҳукумати учун ниҳоятда зарур тармоқдир. Гап шундаки, Ўзбекистон Афғонистоннинг иқтисодий ривожланишида муҳим роль ўйнай олиши мумкин. Мисол учун, Мозори-Шариф шаҳри бошқа мамлакатлар пойтахтлари билан тўғридан-тўғри алоқага киришади.\nШу жиҳатдан олганда, Ўзбекистон раҳбари Шавкат Мирзиёевнинг ташаббуси билан Тошкент шаҳрида Афғонистон муаммоларига бағишлаб ўтказилган халқаро анжуман сезиларли қарорлар қабул қилинишига олиб келди. Бу тарихий аҳдлашув Марказий Осиё минтақаси иқтисодий ва сиёсий ривожига, шубҳасиз, ижобий таъсир ўтказди.\nМуаммо — жаҳон минбарида\n2017 йил 19 сентябрда БМТ Бош Ассамблеясининг 72-сессиясида сўзлаган нутқида Ўзбекистон Президенти афғон муаммосини дадил кўтариб чиқди. «Аминмизки, Афғонистонда тинчликка эришишнинг ягона йўли — марказий ҳукумат ва мамлакат ичидаги асосий сиёсий кучлар ўртасида олдиндан ҳеч қандай шарт қўймасдан, тўғридан-тўғри мулоқот олиб боришдир», деган таклифни илгари сурди давлатимиз раҳбари. Сўнг фикрини давом эттириб, «Афғонистон масаласи глобал миқёсдаги масалалар марказида бўлиши лозим. Халқаро ҳамжамиятнинг саъй-ҳаракатлари, биринчи навбатда, Афғонистондаги ўткир ижтимоий-иқтисодий муаммоларни ҳал қилишга қаратилиши керак. Бу жафокаш юртда тинчлик ўрнатишга кўмаклашиш йўлидаги бизнинг умумий қатъий ҳаракатларимиз асло сусаймаслиги лозим», деб таъкидлади.\n2020 йил 23 сентябрда БМТ Бош Ассамблеясидаги навбатдаги чиқишида Ўзбекистон раҳбари яна шу муаммога жаҳон жамоатчилиги эътиборини тортди. «Биз Афғонистонни Марказий Осиёнинг ажралмас қисми сифатида қабул қиламиз», деди Юртбошимиз ва Ўзбекистон томонидан олиб борилаётган ҳаракатларни санаб ўтди: “Минтақада иқтисодий интеграция жараёнларига Афғонистонни кенг жалб этиш мақсадида «Сурхон — Пули-Хумри» электр узатиш тармоғини, Мозори-Шарифдан Ҳинд океани портларига чиқадиган темир йўл қурилиши каби йирик инфратузилма лойиҳаларини амалга оширишга киришдик”.\nШу билан бирга, янги таклифлар илгари сурилди: «Бирлашган Миллатлар Ташкилоти ҳузурида афғон халқининг дарду ташвишини тинглайдиган, доимий фаолият кўрсатадиган қўмита ташкил этиш лозим. Ушбу қўмитанинг асосий вазифаси Афғонистоннинг иқтисодий ва ижтимоий ривожланишига кўмак беришдан иборат бўлиши зарур».\nНуфузли минбардан туриб олға сурилган ушбу ташаббусларни нафақат Марказий Осиё давлатлари, балки жаҳондаги барча тинчликсевар халқлар чин дилдан олқишлади.\n2020 йил сентябрь ойи бошида Қатар пойтахти Доҳа шаҳрида бўлиб ўтган АҚШ ва «Толибон» ҳаракати, Афғонистон ҳукумати ҳамда «Толибон» ҳаракати ўртасидаги учрашувлар иштирокчилари Ўзбекистон Республикаси Президенти Шавкат Мирзиёевнинг Афғонистонда тинчлик ўрнатиш йўлидаги саъй-ҳаракатлари ва ташаббусини юқори баҳолади. Доҳа учрашуви музокаралари давомидан кейин барча томонлар якдил бир қарорга келишига, тинчлик ҳамда барқарорлик, миллий тараққиёт даври бошланишига оз фурсат қолди, назаримизда.\nТаъбир жоиз бўлса, «тошни жойидан силжитиш» фақат кучли сиёсатчилар ва йирик давлатларнинг иштиёқига, ҳамфикрлигига боғлиқ кечадиган жараён. Бу борада ташаббус кўрсатиб, бутун бир жафокаш халқнинг орзу-умидларини рўёбга чиқариш, тинч ҳаётга қайтишига кўмак бериш нақадар савобли иш эканлигини дўст қўшниларимиз юракдан ҳис қилиб турибди.\nЎзбекистон Президенти Шавкат Мирзиёевнинг нутқи аввалидан то охирига қадар тинчликпарварлик, адолат ва бунёдкорлик Қояларини улуғловчи руҳда бўлди. Бу Марказий Осиё минтақаси келажаги учун умид бериши билан диққатга сазовор.\nБиринчиси, Афғонистонда барқарорлик бўлса, Марказий Осиё минтақасида янги таҳдидлар ҳамда чақириқлар, хусусан, терроризм, диний экстремизм, наркобизнес ва ноқонуний қурол-яроғлар савдоси каби иллатларнинг камайишига олиб келади; иккинчиси, Афғонистондаги вазиятни тинч йўл билан ҳал этиш борасида турли аҳамиятга эга бўлган ташаббуслар Истанбул (2011), Москва (2016), Кобул (2017) ташаббуслари илгари сурилган, аммо якуний натижага эришилмаган эди. Ўзбекистон ташаббуси ҳамда БМТ шафелигида ўтказилаётган сўнгги ҳаракатлар натижасидан кўзланган асосий мақсад Афғонистон Ислом Республикасининг минтақавий иқтисодий жараёнларга интеграциялашувини таъминлашдан иборат. Агар бу вазифа уддалангудек бўлса, терроризм, диний экстремизм, наркобизнес ва ноқонуний қурол-яроғлар савдоси ҳам аста-секин барҳам топади.\nЭнг муҳими, Марказий Осиё минтақасида, хусусан, Ўзбекистонда ташқи хавф-хатар йўқолиб, иқтисодий ривожланиш жараёнлари тезлашади.\nТошкент ахборот технологиялари университети профессори,


Истомин Франция турниридаги иштирокини ғалаба билан бошлади / Olamsport.com\nТеглар : Денис ИстоминЛацко\n"Quimper Challenger 100" турнирида ҳамюртимиз Денис Истомин ҳам ўз имкониятини синовдан ўтказяпти. Мамлакатимизнинг биринчи ракеткаси илк даврада словакиялик тажрибали Лукаш Лацкога қарши кортга чиқди.\nУч сет давом этган қийин баҳсда Истомин рақибини 6/3, 6/7(2), 7/6(4) ҳисобларида мағлубиятга учратиб, 1/8 финалга йўл олди. Унинг нимчорак финалдаги рақиби бугун Денис Кудла (АҚШ) - Констан Лестьенн (Франция) баҳсидан сўнг маълум бўлади.\nТаққослаш учун, 34 ёшли Денис Истомин ATP рейтингида 183, 33 ёшли Лацко 200, Кудла 116, Лестьенн эса 227-ўринни эгаллаб турибди.\nДенис Истомин Қозоғистондаги турнир иккинчи даврасида ўйин ўтказди 0\nИстомин Қозоғистонда кортга чиқди 0